qundao/data-zh-poetry huggingface dataset:
八月二十五日过南豅·其三
作者：韩淲
朝代：宋
体裁：古风

抚枕知夜永，淅淅过山雨。净听秋气还，清吟可无侣。年来幽兴熟，心口自相语。我其内热欤，何其未能处。
八月二十五日过南豅·其二
作者：韩淲
朝代：宋

岩桂苦未花，寻香上扁舟。
溯洄得蹊间，微步理旧游。
鲜鲜见新枝，幽芳浩难收。
回首城市尘，所憇因少留。
八月二十五日过南豅·其二
作者：韩淲
朝代：宋

岩桂苦未花，寻香上扁舟。溯洄得蹊间，微步理旧游。鲜鲜见新枝，幽芳浩难收。回首城市尘，所憩因少留。
八月六日伯皋见过
作者：韩淲
朝代：宋

华发秋来忽满梳，故人相见意何如。强亲杯酒欢无几，尚觉篇章兴有馀。世事纷然随野马，吾生老矣信蘧庐。林间已下萧萧叶，雨过空山木影疏。
八月六日伯皋见过
作者：韩淲
朝代：宋

华髮秋来忽满梳，故人相见意何如。
强亲杯酒欢无几，尚觉篇章兴有余。
世事纷然随野马，吾生老矣信蘧庐。
林间已下萧萧叶，雨过空山木影疎。
八月初七日终夜大雷震雨如倾注风败吾藩篱拔吾庭树
作者：韩淲
朝代：宋

晴明天气佳，草木浮光煇。珍禽各翔语，群花竞芳菲。人情春和时，怡游类忘归。常阳一以亢，旱甚翻歔欷。赤地至千里，焉有不年饥。家家望云霓，想像阴雨霏。狂飙震雷吼，连夕恐非机。溪涨桥已解，拍岸欲平矶。所幸蛙黾尔，跳噪皆轻肥。居民其奈何，泥淖生理微。意欲问彼苍，何日生清晖。由来此阴阳，岁事中和希。今年积秋热，焦熬在郊圻。既雨复苦风，拔树败墙围。后土无乾处，眇予将畴依。
八月初七日终夜大雷震雨如倾注风败吾藩篱拔吾庭树
作者：韩淲
朝代：宋

晴明天气佳，草木浮光辉。
珍禽各翔语，羣花竞芳菲。
人情春和时，怡游类忘归。
常阳一以亢，旱甚翻歔欷。
赤地至千里，焉有不年饥。
家家望云霓，想像阴雨霏。
狂飈震雷吼，连夕恐非机。
溪涨桥已解，拍岸欲平矶。
所幸蛙黾尔，跳噪皆轻肥。
居民其奈何，泥淖生理微。
意欲问彼苍，何日生清晖。
由来此阴阳，岁事中和希。
今年积秋热，焦熬在郊圻。
既雨復苦风，拔树败墙围。
后土无干处，眇予将畴依。
八月四日仁甫行
作者：韩淲
朝代：宋
体裁：五言律诗

投老不堪别，莫云师友情。当时建阳聚，何日上饶行。旧事消除尽，新愁积渐生。酒杯无浪与，醉醒是秋声。
六一泉
作者：韩淲
朝代：宋

不见六一翁，但见六一泉。得泉以思翁，昔僧何其贤。旨哉山中乐，合与苍崖镌。后来坡仙铭，空以文字传。山林已禁苑，复与道院连。兰若纵莫存，此水尤泠然。岁月诚易与，陵谷终变迁。薰风拂湖水，晚日明湖烟。回头叫林逋，醉倒孤山前。
六一泉
作者：韩淲
朝代：宋

不见六一翁，但见六一泉。
得泉以思翁，昔僧何其贤。
旨哉山中乐，合与苍崖镌。
后来坡仙铭，空以文字传。
山林已禁苑，復与道院连。
兰若纵莫存，此水尤泠然。
岁月诚易与，陵谷终变迁。
熏风拂湖水，晚日明湖烟。
回头叫林逋，醉倒孤山前。
六月二日大雨如注山涧水溢
作者：韩淲
朝代：宋

午夜风生雨泻檐，纱幮竹簟梦钧天。晓来拍岸波声急，六月如秋意飒然。草树离离半拂烟，雨滋芳润转青妍。山人整屐山边去，黄鹄白鸥时导前。瓮头白酒香初酿，凭藉一杯归太和。本自无愁更何喜，暑风池上看圆荷。高车驷马断经过，只见春农说早禾。得雨又还伤谷贱，不知谁与缓催科。
六月二日大雨如注山涧水溢·其一
作者：韩淲
朝代：宋
体裁：七言绝句

午夜风生雨泻檐，纱幮竹簟梦钧天。晓来拍岸波声急，六月如秋意飒然。
六月二日大雨如注山涧水溢·其三
作者：韩淲
朝代：宋
体裁：七言绝句

瓮头白酒香初酿，凭藉一杯归太和。本自无愁更何喜，暑风池上看圆荷。
六月二日大雨如注山涧水溢·其二
作者：韩淲
朝代：宋
体裁：七言绝句

草树离离半拂烟，雨滋芳润转青妍。山人整屐山边去，黄鹄白鸥时导前。
六月二日大雨如注山涧水溢·其四
作者：韩淲
朝代：宋
体裁：七言绝句

高车驷马断经过，只见春农说早禾。得雨又还伤谷贱，不知谁与缓催科。
六月二日晨起
作者：韩淲
朝代：宋

雨足风尤润，岚深日未开。一山凉有树，四壁净无埃。鸡唱远仍密，鸟飞低复回。宁忧身已老，尚喜客能来。
六月二日晨起
作者：韩淲
朝代：宋

雨足风尤润，岚深日未开。
一山凉有树，四壁净无埃。
鸡唱远仍密，鸟飞低復回。
宁忧身已老，尚喜客能来。
六月周次公俞伯辉余子寿共饮
作者：韩淲
朝代：宋

煮餠了长夏，饱外非所忧。
既和以滑甘，亦用冷暖投。
芼之蔬茹嘉，一筯真良谋。
风轩置盆水，帘虚漾林幽。
更催石鼎煎，瀹此茗雪瓯。
且足为口腹，庶得少迟留。
山房无六月，微凉已飕飕。
庚伏始云中，不日天下秋。
善来二三友，閒身宜自由。
步可着两履，泛可掉扁舟。
破壁委穷巷，孤城带芳洲。
初传多黍稌，忽诏捕螟蟊。
但畏妨我诗，恒饥思难抽。
六月周次公俞伯辉余子寿共饮
作者：韩淲
朝代：宋

煮饼了长夏，饱外非所忧。既和以滑甘，亦用冷煖投。芼之蔬茹嘉，一箸真良谋。风轩置盆水，帘虚漾林幽。更催石鼎煎，瀹此茗雪瓯。且足为口腹，庶得少迟留。山房无六月，微凉已飕飕。庚伏始云中，不日天下秋。善来二三友，閒身宜自由。步可著两履，汎可掉扁舟。破壁委穷巷，孤城带芳洲。初传多黍稌，忽诏捕螟蟊。但畏妨我诗，恒饥思难抽。
六言
作者：韩淲
朝代：宋

弈棋聊醒午醉，煮餠更逭夕餐。
一任长年三老，扁舟载我江干。
六言
作者：韩淲
朝代：宋

弈棋聊醒午醉，煮饼更逭夕餐。一任长年三老，扁舟载我江干。
养鱼庄呈余冯二友
作者：韩淲
朝代：宋

湖山晴已佳，交游老逾永。以兹登临心，相彼昏旦景。风前午方睡，雪后晚犹冷。徘徊既良久，放浪亦俄顷。花林想莺声，水叶乱鱼影。酒到俱勿辞，诗成独重省。
养鱼庄呈余冯二友
作者：韩淲
朝代：宋

湖山晴已佳，交游老逾永。
以兹登临心，相彼昏旦景。
风前午方睡，雪后晚犹冷。
徘徊既良久，放浪亦俄顷。
花林想鶑声，水叶乱鱼影。
酒到俱勿辞，诗成独重省。
冉冉云·弄花雨
作者：韩淲
朝代：宋
体裁：词

倚遍阑干弄花雨。卷朱帘、草迷芳树。山崦里、几许云烟来去。画不就、人家院宇。社寒梁燕呢喃舞。小桃红、海棠初吐。谁信道、午醉醒时情绪。闲整春衫自语。
冉冉云（弄花雨）
作者：韩淲
朝代：宋
体裁：词

倚遍阑干弄花雨。卷珠帘、草迷芳树。山崦里、几许云烟来去。画不就、人家院宇。社寒梁燕呢喃舞。小桃红、海棠初吐。谁信道、午醉醒时情绪。闲整春衫自语。
再寄吴推官
作者：韩淲
朝代：宋

中秋天气桂花发，正尔商量一首诗。忽喜得书开复看，相思如梦见还疑。偶然写句封题去，何用成篇和答为。佳处因君又重赋，月明叶落满庭垂。
再寄吴推官
作者：韩淲
朝代：宋

中秋天气桂花发，正尔商量一首诗。
忽喜得书开復看，相思如梦见还疑。
偶然写句封题去，何用成篇和答为。
佳处因君又重赋，月明叶落满庭垂。
再示子文
作者：韩淲
朝代：宋

悌弟其谁家，懽然友于兄。
饮我一杯酒，北客交旧情。
凉雨清晚云，庭柯澹阴阴。
席间长少集，文献各准绳。
是岂小故哉，宜醉亦宜醒。
再示子文
作者：韩淲
朝代：宋

悌弟其谁家，欢然友于兄。饮我一杯酒，北客交旧情。凉雨清晚云，庭柯澹阴阴。席间长少集，文献各准绳。是岂小故哉，宜醉亦宜醒。
再赋呈斯远
作者：韩淲
朝代：宋

鹏鴳各相命，谁非逍遥游。何足控抟处，冯生一虚舟。老身缚微官，是气空横秋。岁月如斯夫，对君那得愁。啸歌溯流光，更上大堤头。好风从东来，孤怀眇难收。
再赋呈斯远
作者：韩淲
朝代：宋

鹏鷃各相命，谁非逍遥游。
何足控抟处，冯生一虚舟。
老身缚微官，是气空横秋。
岁月如斯夫，对君那得愁。
啸歌遡流光，更上大堤头。
好风从东来，孤怀眇难收。
写捕鱼雪图轴
作者：韩淲
朝代：宋

前村后村雪模糊，渔家败屋临江湖。纶收网结闭门坐，树篱草岸炊烟孤。波停水冻鱼不食，平者为沙高者石。可惜都无一句吟，笔幻生绡定谁识。
写捕鱼雪图轴
作者：韩淲
朝代：宋

前村后村雪糢糊，渔家败屋临江湖。
纶收网结闭门坐，树篱草岸炊烟孤。
波停水冻鱼不食，平者为沙高者石。
可惜都无一句吟，笔幻生绡定谁识。
冬日玉色木芍药
作者：韩淲
朝代：宋

便觉风和满县新，一枝欺雪长精神。
东皇不肯羣芳谢，南国先回百里春。
檐外早梅犹隠约，篱边残菊已纷纶。
河阳善政催花发，如见霓裳舞太真。
冬日玉色木芍药
作者：韩淲
朝代：宋

便觉风和满县新，一枝欺雪长精神。东皇不肯群芳谢，南国先回百里春。檐外早梅犹隐约，篱边残菊已纷纶。河阳善政催花发，如见霓裳舞太真。
冯媛当熊
作者：韩淲
朝代：宋
体裁：五言绝句

槛外当熊立，人情见亦惊。翩翩后宫女，冯媛独驰声。
冲雨小舟上南港
作者：韩淲
朝代：宋

拖舟上寒濑，冥冥吹雨来。连绵岸草合，断落山林开。雁鹜杳灭没，凫鸥正沿洄。舣舟见修竹，题句复寻杯。
冷寻
作者：韩淲
朝代：宋
体裁：七言绝句

冷寻杯酒涤书痴，半盏微醺又到诗。门外屡成三尺雪，茫茫眇眇欲何之。
净名石刻
作者：韩淲
朝代：宋

净名居士本天人，冷坐毗耶百病身。华发苍颜只如此，便多言说也全真。
净名石刻
作者：韩淲
朝代：宋

净名居士本天人，冷坐毗耶百病身。
华髮苍颜只如此，便多言说也全真。
净居院
作者：韩淲
朝代：宋
体裁：五言律诗

薄晚经禅悦，深更宿净居。急滩鸣断岸，绝磴下荒墟。茗碗僧同把，诗篇我谩书。快欤闻梵呗，解榻见钟鱼。
净慈西堂简敬叟
作者：韩淲
朝代：宋

西菩无道潜，西林无义铦。两山钱塘湖，鱼鸟空毫纤。咄哉简敬叟，老丑复何有。火燄里翻身，冷地里合口。谁谓天地大，而今岁月淹。冬寒倍冽冽，夏暑常炎炎。众生难化度，少病少魔否。引领而望汝，平荷荫堤柳。
凈居院
作者：韩淲
朝代：宋

薄晚经禅悦，深更宿净居。急滩鸣断岸，绝磴下荒墟。茗椀僧同把，诗篇我谩书。快欤闻梵呗，解榻见钟鱼。
凈慈西堂简敬叟
作者：韩淲
朝代：宋

西菩无道潜，西林无义铦。
两山钱塘湖，鱼鸟空毫纤。
咄哉简敬叟，老丑復何有。
火燄裏翻身，冷地裏合口。
谁谓天地大，而今岁月淹。
冬寒倍冽冽，夏暑常炎炎。
众生难化度，少病少魔否。
引领而望汝，平荷荫堤柳。
凉雨
作者：韩淲
朝代：宋
体裁：古风

凉雨濯袢暑，中林动清觞。一日亦易与，千古不可忘。人物信消长，治运空微昌。我有插架书，醉甚无慨慷。
凉雨
作者：韩淲
朝代：宋

默坐看凉雨，山林有正声。冥濛元广大，点滴半虚明。云叶才群起，风枝又一倾。信知尘易遣，徒乱雅难平。陂池浮月影，桥闸泻风声。远雨收还施，行云翳忽明。襟期看我醉，谭笑待君倾。凉夜玉溪曲，行歌咏太平。
凉雨·其一
作者：韩淲
朝代：宋

默坐看凉雨，山林有正声。冥濛元广大，点滴半虚明。云叶才群起，风枝又一倾。信知尘易遣，徒乱雅难平。
凉雨·其一
作者：韩淲
朝代：宋

默坐看凉雨，山林有正声。
冥蒙元广大，点滴半虚明。
云叶才羣起，风枝又一倾。
信知尘易遣，徒乱雅难平。
凉雨·其二
作者：韩淲
朝代：宋
体裁：五言律诗

陂池浮月影，桥闸泻风声。远雨收还施，行云翳忽明。襟期看我醉，谭笑待君倾。凉夜玉溪曲，行歌咏太平。
减字木兰花·初五日昌甫生朝，因庆七十
作者：韩淲
朝代：宋
体裁：词

从心所欲。高蹈祠官惟见独。其寿伊何。古井章泉水不波。腊前梅好。玉洁日光香耐老。才大三千。首首清诗得自编。
减字木兰花·昌甫以嵇叔夜语作曲，戏用杜子美诗和韵
作者：韩淲
朝代：宋
体裁：词

一杯易足。自断此生犹杜曲。词客哀时，不敢愁来赋别离。孤城麦秀。常愧葛洪丹未就。诗罢长吟。衰晚迟回违寸心。
减字木兰花（梅词）
作者：韩淲
朝代：宋
体裁：词

菊花开了。待得梅梢来索笑。雪色江波。看尽千林未觉多。一丘缓步。只恐朝来有新句。岁岁年年。白发催人到酒边。
减字木兰花（次昌甫韵）
作者：韩淲
朝代：宋
体裁：词

年光虚度。能得几多消散处。莫恨归迟。得见新词不自持。山中酒里。笑语喧哗知有弟。此意谁如。世事纷纷一任渠。
分韵得屏字
作者：韩淲
朝代：宋

雨声心自醒，山色眼中青。
雌霓殷残照，雄风写疎星。
捉笔赋磊磈，行杯笑零丁。
坐久屡更仆，一任僵触屏。
分韵得屏字
作者：韩淲
朝代：宋

雨声心自醒，山色眼中青。雌霓殷残照，雄风写疏星。捉笔赋磊磈，行杯笑零丁。坐久屡更仆，一任僵触屏。
分韵得晚字
作者：韩淲
朝代：宋
体裁：古风

三年西湖边，薄宦良衮衮。春风我欲归，龙井不惮远。结客试幽寻，山深恨来晚。
刘克庄潜夫诗编
作者：韩淲
朝代：宋
体裁：七言律诗

等闲温李相游戏，有底应刘独怒嗔。雅调纵教胜俗调，古人疑不似今人。时閒作吏元非达，官满归乡必是贫。既往岩居惟野处，由来泽畔则江滨。
刘簿之婿游以诗来见且持昌甫书和韵答之
作者：韩淲
朝代：宋
体裁：古风

空山落黄叶，天寒鸿雁鸣。敲门袖诗来，一见喜且惊。清扬固不凡，雅意方流行。如天两曜奔，如水百渎倾。是中有妙寄，冰翁必能名。
刘簿檄自安仁回泊天宁
作者：韩淲
朝代：宋

玉石村前捧檄来，冰溪兰若小徘徊。因僧定可了禅悦，与俗何能辜雅怀。秋到山林风未脱，凉生絺绤雨须催。遥知有句曾吟不，想象章泉更乐哉。
刘簿檄自安仁回泊天宁
作者：韩淲
朝代：宋

玉石村前捧檄来，氷溪兰若小徘徊。
因僧定可了禅悦，与俗何能辜雅怀。
秋到山林风未脱，凉生絺绤雨须催。
遥知有句曾吟不，想象章泉更乐哉。
初七夜半月色皎然忽闻吴山上鹤鸣
作者：韩淲
朝代：宋
体裁：古风

雨止结霜华，片月载寒魄。光芒星自稀，气宇天更碧。何处孤鹤鸣，声落吴山侧。坐久神观清，楼高夜方阒。
初七日
作者：韩淲
朝代：宋

晚来台上坐，犹自说春归。
可惜园林裏，都无花片飞。
榜人劳载酒，鸥鸟定忘机。
笑摘青梅子，停杯看雨肥。
初七日
作者：韩淲
朝代：宋

晚来台上坐，犹自说春归。可惜园林里，都无花片飞。榜人劳载酒，鸥鸟定忘机。笑摘青梅子，停杯看雨肥。
初三日冬至雨中
作者：韩淲
朝代：宋

今年云物风吹雨，山涧关门亦可书。
烧叶炉中暖红酒，静听檐溜落阶除。
初三日冬至雨中
作者：韩淲
朝代：宋

今年云物风吹雨，山涧关门亦可书。烧叶炉中煖红酒，静听檐溜落阶除。
初三日急雨湖山云气初霁楼居佳甚
作者：韩淲
朝代：宋

雨后见云山，家林恨未还。人生何自苦，身老定谁閒。溶泄平输处，纵横罗列间。幽幽清润气，楼迥自怡颜。
初三日急雨湖山云气初霁楼居佳甚
作者：韩淲
朝代：宋

雨后见云山，家林恨未还。
人生何自苦，身老定谁閒。
溶洩平输处，纵横罗列间。
幽幽清润气，楼迥自怡颜。
初三日雨
作者：韩淲
朝代：宋

一林梅花雨，香湿烟冥濛。水流涧底清，声落前溪中。鸟飞既整暇，人意亦冲融。今岁春来早，新萱已满丛。
初三日雨
作者：韩淲
朝代：宋

一林梅花雨，香湿烟冥蒙。
水流涧底清，声落前溪中。
鸟飞既整暇，人意亦冲融。
今岁春来早，新萱已满丛。
初九日
作者：韩淲
朝代：宋
体裁：古风

山空草木长，明日欲立夏。俄顷一蝉鸣，节物便相亚。平心阅四时，益觉运而化。残杯了清昼，新香度深夜。风雨阴阳间，悠悠懒悲咤。
初九日上南豅二十日同成季访俞伯辉
作者：韩淲
朝代：宋

二士我所尚，得閒遂幽寻。盘桓南豅中，迤逦梅岩深。长日蕴轻暑，宿雨收积阴。飘飘吹薄衣，遥遥豁烦襟。绸缪敦宿好，留连匪他心。泉石纵惟宜，爵服岂不任。天运每如此，欢言理清斟。
初九日上南豅二十日同成季访俞伯辉
作者：韩淲
朝代：宋

二士我所尚，得閒遂幽寻。
盘桓南豅中，迤逦梅岩深。
长日藴轻暑，宿雨收积阴。
飘飘吹薄衣，遥遥豁烦襟。
绸缪敦宿好，留连匪他心。
泉石纵惟宜，爵服岂不任。
天运每如此，欢言理清斟。
初九日夜坐
作者：韩淲
朝代：宋

去冬十月已飞雪，于潜满县层冰结。
空斋老树号朔风，客枕欲僵衾楮裂。
主人犹有酒浇愁，旦起相呼相暖热。
坐中刘郎气最高，抵掌歌诗杂言说。
流光不觉小至近，涧路摧颓门半闭。
两年心事夜如何，窗撼山林声又别。
床头儿啼衣尚单，竈下婢苦柴未爇。
麤官寸禄阙既远，故旧尺书音更绝。
薄田舂米雨不来，欲酿一杯无麯糵。
萧然默数长短更，惟恐寒气吹灯灭。
明当一水泻清泠，会见四山高嵽嵲。
重阴定自六出花，怅望同云记扪舌。
初九日夜坐
作者：韩淲
朝代：宋

去冬十月已飞雪，于潜满县层冰结。空斋老树号朔风，客枕欲僵衾楮裂。主人犹有酒浇愁，旦起相呼相煖热。坐中刘郎气最高，抵掌歌诗杂言说。流光不觉小至近，涧路摧颓门半闭。两年心事夜如何，窗撼山林声又别。床头儿啼衣尚单，灶下婢苦柴未爇。粗官寸禄阙既远，故旧尺书音更绝。薄田舂米雨不来，欲酿一杯无曲糵。萧然默数长短更，惟恐寒气吹灯灭。明当一水泻清泠，会见四山高嵽嵲。重阴定自六出花，怅望同云记扪舌。
初二日午后乘潮而上
作者：韩淲
朝代：宋
体裁：七言绝句

一帆风已过桐江，鸥鹭飞来不作双。回首长安在何许，乱云吹雨满蓬窗。
初二日南豅
作者：韩淲
朝代：宋
体裁：七言绝句

八年趁得梅花发，忽到窗前把一杯。岁晚心情吾醉矣，人应问我数能来。
初二日大雪访杰上人
作者：韩淲
朝代：宋

山中知我老，雪裏见僧清。
物色添幽意，年华近俗情。
树遥风共晚，岸窄水初生。
一榻茶烟熟，更闻寒雀声。
初二日大雪访杰上人
作者：韩淲
朝代：宋

山中知我老，雪里见僧清。物色添幽意，年华近俗情。树遥风共晚，岸窄水初生。一榻茶烟熟，更闻寒雀声。
初二日寄昌甫
作者：韩淲
朝代：宋

病余无绪可从容，健羡人能下上同。
秋冷芙蓉才弄日，晴烘岩桂又吹风。
枯荣车马留还去，喧寂壶觞散復空。
老意苦心徒漫与，玉溪云薄有来鸿。
初二日寄昌甫
作者：韩淲
朝代：宋

病馀无绪可从容，健羡人能下上同。秋冷芙蓉才弄日，晴烘岩桂又吹风。枯荣车马留还去，喧寂壶觞散复空。老意苦心徒漫与，玉溪云薄有来鸿。
初五日孔野云同酌楼下取琴作白云曲因和周倅所赠韵
作者：韩淲
朝代：宋

野云弹白云，声寄徽外微。胎仙舞三叠，生飞上华池。徽弄瞬息间，是岂筝阮资。孤桐本贞高，缓节调勿催。天心古乐见，画出弥明师。志士不可听，俗士不可窥。落佩倒冠者，因之得希夷。灵仙福地南，春风百草齐。
初五日孔野云同酌楼下取琴作白云曲因和周倅所赠韵
作者：韩淲
朝代：宋

野云弹白云，声寄徽外微。
胎仙舞三迭，生飞上华池。
徽弄瞬息间，是岂筝阮资。
孤桐本贞高，缓节调勿催。
天心古乐见，画出弥明师。
志士不可听，俗士不可窥。
落佩倒冠者，因之得希夷。
灵仙福地南，春风百草齐。
初五日闻遣戍
作者：韩淲
朝代：宋
体裁：五言律诗

摇落秋风急，萧条易水寒。悲歌谁激烈，宵雅自平宽。本道尊中国，何庸伐可汗。山居闻备塞，莫厌腐儒餐。
初八日
作者：韩淲
朝代：宋

转觉春风满鬓华，冷烟寒食动梨花。年年纵有心情在，处处宁无语笑哗。涧水细翻晴浪急，园林微转午阴斜。数声紫燕芹泥湿，又入前村八九家。
初八日
作者：韩淲
朝代：宋

转觉春风满鬓华，冷烟寒食动梨花。
年年纵有心情在，处处宁无语笑譁。
涧水细翻晴浪急，园林微转午阴斜。
数声紫燕芹泥湿，又入前村八九家。
初八日传闻光州虏退又云东海之捷
作者：韩淲
朝代：宋

疆埸未云静，家国疑摇摇。深乎帷帐筹，公卿日以朝。虏势固不壮，虏骑固为骁。强弱士气少，战守民力凋。荒山涧壑冷，岁暮风萧萧。百草皆烂死，扑面黄叶飘。枭鹠互鸣啸，狐豺纷踯跳。秃鬓祗枯藜，伫立天益寥。恭惟我寿皇，恢复悉有条。咄哉开禧臣，妄动尤虚嚣。女贞亦分裂，幽燕乱无聊。贤愚世运厄，隆替华夏焦。羌戎汉威灵，河隍唐僖昭。民老曾何知，但愿归富饶。中外持论平，致君舜与尧。
初八日传闻光州虏退又云东海之捷
作者：韩淲
朝代：宋

疆埸未云静，家国疑摇摇。
深乎帷帐筹，公卿日以朝。
虏势固不壮，虏骑固为骁。
强弱士气少，战守民力凋。
荒山涧壑冷，岁暮风萧萧。
百草皆烂死，扑面黄叶飘。
枭鹠互鸣啸，狐豺纷踯跳。
秃鬓祗枯藜，竚立天益寥。
恭惟我寿皇，恢復悉有条。
咄哉开禧臣，妄动尤虚嚣。
女贞亦分裂，幽燕乱无聊。
贤愚世运厄，隆替华夏焦。
羌戎汉威灵，河隍唐僖昭。
民老曾何知，但愿归富饶。
中外持论平，致君舜与尧。
初八日登前山独坐久之
作者：韩淲
朝代：宋

阴阴秋与白云浮，山近林深上上头。千里才成万家邑，百川分绕一方州。其间鸡犬微茫处，此外鹍鹏莽旷游。明日黄花是重九，更寻桥月看溪流。
初八日登前山独坐久之
作者：韩淲
朝代：宋

阴阴秋与白云浮，山近林深上上头。
千里纔成万家邑，百川分绕一方州。
其间鸡犬微茫处，此外鵾鹏莽旷游。
明日黄花是重九，更寻桥月看溪流。
初八日送章丘赴省
作者：韩淲
朝代：宋

国家翰墨场，用是得多士。公卿才大夫，大抵每藉此。其如老伏波，非但一第尔。众俊路方辟，天地亦清美。洋洋乃大对，闻者为兴起。冠冕鸣佩玉，锋镝櫜弓矢。成康庶几及，武宣不必拟。目今有舆言，万古有载史。我来见君行，荣名可以喜。阔步随春风，东华软红里。
初八日送章丘赴省
作者：韩淲
朝代：宋

国家翰墨场，用是得多士。
公卿才大夫，大抵每藉此。
其如老伏波，非但一第尔。
众俊路方闢，天地亦清美。
洋洋乃大对，闻者为兴起。
冠冕鸣佩玉，锋镝櫜弓矢。
成康庶几及，武宣不必拟。
目今有舆言，万古有载史。
我来见君行，荣名可以喜。
阔步随春风，东华软红裏。
初八日雪
作者：韩淲
朝代：宋

江国春来浅，新年雪未阑。雨霏初急急，霰集复漫漫。固喜成三白，宁忧已十寒。微吟窗色晚，清听落声乾。
初八日雪
作者：韩淲
朝代：宋

江国春来浅，新年雪未阑。
雨霏初急急，霰集復漫漫。
固喜成三白，宁忧已十寒。
微吟窗色晚，清听落声干。
初六日呈仲至兄闻告假欲还婺
作者：韩淲
朝代：宋

已是多疎隔，更言当暂归。
岁新云未解，风转雪还飞。
晓岸苍山古，春江白浪肥。
过家无宿留，急此醉芳菲。
初六日呈仲至兄闻告假欲还婺
作者：韩淲
朝代：宋

已是多疏隔，更言当暂归。岁新云未解，风转雪还飞。晓岸苍山古，春江白浪肥。过家无宿留，急此醉芳菲。
初六日归汎南豅已三鼓矣
作者：韩淲
朝代：宋

乍凉天气翠烟霏，多少林花露未晞。十里幽香秋醉去，一溪新月夜吟归。岂无僧舍居高远，定有人家在隐微。夜半鹤鸣猿啸冷，滩声鸣绕钓鱼矶。
初六日归泛南豅已三鼓矣
作者：韩淲
朝代：宋

乍凉天气翠烟霏，多少林花露未晞。
十里幽香秋醉去，一溪新月夜吟归。
岂无僧舍居高远，定有人家在隠微。
夜半鹤鸣猿啸冷，滩声鸣遶钓鱼矶。
初六日民瞻古梅下留饮
作者：韩淲
朝代：宋

眼到梅花便有诗，园居支径入疎篱。
崔嵬自与人高古，烂熳谁知我笑嬉。
烟湿远荒吟不尽，雨收幽隠醉为宜。
新年陡觉新愁少，坐对南枝更北枝。
初六日民瞻古梅下留饮
作者：韩淲
朝代：宋

眼到梅花便有诗，园居支径入疏篱。崔嵬自与人高古，烂熳谁知我笑嬉。烟湿远荒吟不尽，雨收幽隐醉为宜。新年陡觉新愁少，坐对南枝更北枝。
初六日过尹家再和西轩韵赠子文
作者：韩淲
朝代：宋

制宅思前绪，轩名到处幽。不须论梦蝶，只是合盟鸥。北望刘琨啸，南游庾信愁。百年五字在，吾岂为诗谋。家学流风懿，成才世自豪。出群能秀发，何独类贤髦。紬绎遗编富，规模古训高。青青秋桂子，馀事等毫毛。
初六日过尹家再和西轩韵赠子文·其一
作者：韩淲
朝代：宋
体裁：五言律诗

制宅思前绪，轩名到处幽。不须论梦蝶，只是合盟鸥。北望刘琨啸，南游庾信愁。百年五字在，吾岂为诗谋。
初六日过尹家再和西轩韵赠子文·其二
作者：韩淲
朝代：宋

家学流风懿，成才世自豪。
出羣能秀发，何独类贤髦。
紬绎遗编富，规模古训高。
青青秋桂子，余事等毫毛。
初六日过尹家再和西轩韵赠子文·其二
作者：韩淲
朝代：宋

家学流风懿，成才世自豪。出群能秀发，何独类贤髦。紬绎遗编富，规模古训高。青青秋桂子，馀事等毫毛。
初十夜雨十一日大雨呈赵守
作者：韩淲
朝代：宋

醮事初严雨已倾，神车西上百川盈。坐令田里三农喜，身见邦侯一念诚。欢动追锋归禁近，福回眉寿奉亲荣。郁攸洗净馀氛后，开士画传禅月清。
初十夜雨十一日大雨呈赵守
作者：韩淲
朝代：宋

醮事初严雨已倾，神车西上百川盈。
坐令田里三农喜，身见邦侯一念诚。
欢动追锋归禁近，福迴眉寿奉亲荣。
鬰攸洗凈余氛后，开士画传禅月清。
初十日
作者：韩淲
朝代：宋

沉沉三日雨，衮衮四山风。潢潦从浮汎，群阴漫长雄。深居何藉屐，矮屋且遮篷。急敛身心住，徐看鼻息通。
初十日
作者：韩淲
朝代：宋

沉沉三日雨，衮衮四山风。
潢潦从浮泛，羣阴漫长雄。
深居何藉屐，矮屋且遮篷。
急敛身心住，徐看鼻息通。
初十日婺源得雨呈郑宰
作者：韩淲
朝代：宋

蚕麦登时天气晴，农田水利复关情。才看令尹灵祠祷，喜见闾阎甘雨倾。宣境飞蝗犹猛虎，淮壖小丑致饥氓。经从治国吾何幸，一枕新凉更解酲。
初十日婺源得雨呈郑宰
作者：韩淲
朝代：宋

蚕麦登时天气晴，农田水利復关情。
纔看令尹灵祠祷，喜见闾阎甘雨倾。
宣境飞蝗犹猛虎，淮壖小丑致饥氓。
经从治国吾何幸，一枕新凉更解酲。
初十日黄仲明见过留饭却同至野趣饮茶
作者：韩淲
朝代：宋

风力催云雪，比邻往复还。穿林踏黄叶，沿涧看青山。共饭因而款，煎茶益以閒。岁寒如此过，他事肯相关。山空吹雪意，草树晚天寒。烟抹忽收起，风行时坐看。鸡声村店远，雁落市桥宽。尽道闲多病，老身还自安。
初十日黄仲明见过留饭却同至野趣饮茶·其一
作者：韩淲
朝代：宋

风力催云雪，比邻往复还。穿林踏黄叶，沿涧看青山。共饭因而款，煎茶益以閒。岁寒如此过，他事肯相关。
初十日黄仲明见过留饭却同至野趣饮茶·其一
作者：韩淲
朝代：宋

风力催云雪，比邻往復还。
穿林踏黄叶，沿涧看青山。
共饭因而款，煎茶益以閒。
岁寒如此过，他事肯相关。
初十日黄仲明见过留饭却同至野趣饮茶·其二
作者：韩淲
朝代：宋

山空吹雪意，草树晚天寒。
烟抹忽收起，风行时坐看。
鷄声村店远，雁落市桥宽。
尽道闲多病，老身还自安。
初十日黄仲明见过留饭却同至野趣饮茶·其二
作者：韩淲
朝代：宋

山空吹雪意，草树晚天寒。烟抹忽收起，风行时坐看。鸡声村店远，雁落市桥宽。尽道闲多病，老身还自安。
别元默
作者：韩淲
朝代：宋

初不畏离别，亦不爱过从。周游老江浙，风雪还穷冬。君侯故家秀，雅步非凡踪。鸣弦寄真尚，万古开心胸。胡为怜我懒，纵论容愚憃。留连一再旬，欲去寒意浓。当知思齐贤，出处诚难逢。草木冻欲折，冬岭惟孤松。
别元默
作者：韩淲
朝代：宋

初不畏离别，亦不爱过从。
周游老江浙，风雪还穷冬。
君侯故家秀，雅步非凡踪。
鸣絃寄真尚，万古开心胸。
胡为怜我懒，纵论容愚憃。
留连一再旬，欲去寒意浓。
当知思齐贤，出处诚难逢。
草木冻欲折，冬岭惟孤松。
别子似
作者：韩淲
朝代：宋
体裁：七言律诗

眼底年华此一时，相逢意气得追随。清风朗月閒倾酒，流水高山漫赋诗。我已衰迟君莫问，君宜光大我深知。人间万事邯郸梦，海内交游不记谁。
别希之
作者：韩淲
朝代：宋

雪裏江亭醉，何时復赋诗。
岂无閒地饮，那有主人奇。
忍别君言论，徒劳我梦思。
尺书频寄取，莫负此襟期。
别希之
作者：韩淲
朝代：宋

雪里江亭醉，何时复赋诗。岂无閒地饮，那有主人奇。忍别君言论，徒劳我梦思。尺书频寄取，莫负此襟期。
别德久丈
作者：韩淲
朝代：宋
体裁：五言律诗

四海转庵老，清诗晚更传。几回看点笔，顷刻诵成篇。顾我直瞠若，别公还惘然。放怀琴酒地，不觉已三年。
别斯远
作者：韩淲
朝代：宋
体裁：古风

卜居得幽旷，崇山倚长松。夜窗风雨来，岁事忽已冬。人或知子欤，我身为从容。此閒岂有待，彼忙竟何逢。徒以蜗角微，展转缠心胸。栽田艺禾黍，伏腊可粗供。功名不难办，肉食皆鼎钟。
别灵耀寺同舍
作者：韩淲
朝代：宋
体裁：七言律诗

分明共学要工夫，欲话离情一句无。肯把闲愁消日月，从教身世老江湖。晴云野岫明霜树，寒日平川湿露芜。去去杜门思益友，只今搔首更踟蹰。
别许叔开胡彦道并呈曾正中
作者：韩淲
朝代：宋
体裁：七言律诗

连天风雪滞行舟，更为亲朋一日留。搜索新诗供大笑，旋沽浊酒洗离愁。江横水馆渔村静，山锁僧房茅舍幽。抖擞三年尘土梦，片帆西上玉溪头。
别郑盱眙
作者：韩淲
朝代：宋
体裁：五言律诗

谷口从游久，流光恰六年。湖山常尽日，樽酒或谈天。世岂无他士，公应自昔贤。有閒应念我，归去白云边。
别陈平甫
作者：韩淲
朝代：宋

清暑莲堂上，何心咏别诗。
敢云归计早，常恨结交迟。
林舘主人胜，江山客子宜。
相看在霄汉，折取桂高枝。
别陈平甫
作者：韩淲
朝代：宋

清暑莲堂上，何心咏别诗。敢云归计早，常恨结交迟。林馆主人胜，江山客子宜。相看在霄汉，折取桂高枝。
劳去姬
作者：韩淲
朝代：宋
体裁：七言绝句

香温宝鸭枕痕收，眉黛空攒一点愁。春尽絮飞留不住，乐天犹自说风流。
勿向
作者：韩淲
朝代：宋
体裁：七言律诗

勿向閒中懒却身，自家志意要精明。书来眼下休粗看，事过手时多错行。血气易令人喜惧，功名徒使我衰荣。青山绿水虽潇洒，莫被清虚误一生。
北窗夜卧纳凉
作者：韩淲
朝代：宋

暮烟和角带疎钟，修竹轩窗一枕风。
月淡天高云弄影，纱幮如水半曛中。
夜深便觉凉无暑，庭户惟闻草虫语。
参横斗转已三更，露气袭人欲轻举。
北窗夜卧纳凉
作者：韩淲
朝代：宋

暮烟和角带疏钟，修竹轩窗一枕风。月淡天高云弄影，纱幮如水半曛中。夜深便觉凉无暑，庭户惟闻草虫语。参横斗转已三更，露气袭人欲轻举。
十一日
作者：韩淲
朝代：宋

八年山涧送春归，流转风光欲告谁。草野其间无别种，芳华之外有残枝。燕莺蜂蝶偏他好，鸡犬牛羊不自持。溪北溪南交旧在，轻雷吹动雨成丝。
十一日
作者：韩淲
朝代：宋

八年山涧送春归，流转风光欲告谁。
草野其间无别种，芳华之外有残枝。
燕鶑蜂蝶偏他好，鸡犬牛羊不自持。
溪北溪南交旧在，轻雷吹动雨成丝。
十一日再赠器之
作者：韩淲
朝代：宋

浮家泛宅玉溪边，小泊茶楼又过年。
山郡野花共酒盏，天街官柳望吟篇。
平吞余子价可待，倾倒诸公誉正延。
日復故疆须老手，步归青琐伴金蝉。
十一日再赠器之
作者：韩淲
朝代：宋

浮家泛宅玉溪边，小泊茶楼又过年。山郡野花共酒盏，天街官柳望吟篇。平吞馀子价可待，倾倒诸公誉正延。日复故疆须老手，步归青琐伴金蝉。
十一日同处晦苍筤喜雨
作者：韩淲
朝代：宋
体裁：五言律诗

清坐看凉雨，山林静有声。交游因共话，衰老欲何营。风急初疑敛，云低又苦倾。爽然神观定，篱径不知尘。
十一日自湖团归
作者：韩淲
朝代：宋
体裁：七言绝句

冬日雷鸣雨又多，田间流水最奔波。民无稻食甚閒事，迟纳苗时将奈何。
十一日过景瑜
作者：韩淲
朝代：宋

下郭山盘屋，轩亭景晏如。
浅斟留把酒，细字见抄书。
河洛无由返，江湖已定居。
子孙皆土着，鱼米我还疎。
十一日过景瑜
作者：韩淲
朝代：宋

下郭山盘屋，轩亭景晏如。浅斟留把酒，细字见抄书。河洛无由返，江湖已定居。子孙皆土著，鱼米我还疏。
十一日道林同谭元辅贺州弈棋
作者：韩淲
朝代：宋
体裁：五言绝句

山林欣晚对，细和一篇诗。欲醉那因酒，妄言却为棋。
十一日郡守饭灵山阁夜坐新浮桥月中
作者：韩淲
朝代：宋

使君襟抱中秋月，閒饮宾僚醉野人。
倒载去寻高阁古，落成未试一桥新。
山城明岁当回首，云路兹时好发身。
唤起嫦娥驾轮玉，不知何处着纤尘。
十一日郡守饭灵山阁夜坐新浮桥月中
作者：韩淲
朝代：宋

使君襟抱中秋月，閒饮宾僚醉野人。倒载去寻高阁古，落成未试一桥新。山城明岁当回首，云路兹时好发身。唤起嫦娥驾轮玉，不知何处著纤尘。
十一月晦
作者：韩淲
朝代：宋

沙雁徒高下，荒鸡任喔咿。连山云日过，夹涧雪霜吹。叶径湿仍滑，柴扉久易攲。不知诗在否，诗亦费心思。
十一月晦
作者：韩淲
朝代：宋

沙鴈徒高下，荒鸡任喔吚。
连山云日过，夹涧雪霜吹。
叶径湿仍滑，柴扉久易欹。
不知诗在否，诗亦费心思。
十七日
作者：韩淲
朝代：宋

犹存人物作中兴，世道休贪我独能。不觉百年消折尽，嵇康宜早愧孙登。世界无人作不成，几多奸宄暗经营。寒来暑往痴迷过，消长盈虚理乱生。
十七日·其一
作者：韩淲
朝代：宋
体裁：七言绝句

犹存人物作中兴，世道休贪我独能。不觉百年消折尽，嵇康宜早愧孙登。
十七日·其二
作者：韩淲
朝代：宋

世界无人作不成，几多奸宄暗经营。寒来暑往痴迷过，消长盈虚理乱生。
十七日·其二
作者：韩淲
朝代：宋

世界无人作不成，几多姦宄暗经营。
寒来暑往痴迷过，消长盈虚理乱生。
十七日过潭守听松
作者：韩淲
朝代：宋
体裁：五言绝句

推窗万松林，杂沓且修整。何须抚盘桓，姑以集幽听。
十七日过谭守听松
作者：韩淲
朝代：宋

溪堂不到又三日，忽有松声来赋诗。
误喜新凉风雨过，懒收窗下着残棋。
十七日过谭守听松
作者：韩淲
朝代：宋

溪堂不到又三日，忽有松声来赋诗。误喜新凉风雨过，懒收窗下著残棋。
十三夜携杯浮桥看月
作者：韩淲
朝代：宋

一轮秋月到天心，此夜全无云片侵。
雅静每于閒后见，孤高难向闹中寻。
渐圆渐好形神正，愈大愈明精气深。
最是溪间波影裏，金光摇动玉沉沉。
十三夜携杯浮桥看月
作者：韩淲
朝代：宋

一轮秋月到天心，此夜全无云片侵。雅静每于閒后见，孤高难向闹中寻。渐圆渐好形神正，愈大愈明精气深。最是溪间波影里，金光摇动玉沉沉。
十三日方斋
作者：韩淲
朝代：宋

麦秋蚕月雨收晴，城郭山林到处行。不是惜春寻小醉，忍教投老转多情。啼鹃渺渺翻梁燕，梦蝶蘧蘧出谷莺。记取招邀一杯酒，与君宜戏也宜惊。捉得春风住三日，明年依旧百花香。酒杯满后同谁饮，诗句成时只自狂。金缕声销非幻景，玉华烟散任仙乡。灵山翠滴冰溪水，只这閒情话更长。
十三日方斋·其一
作者：韩淲
朝代：宋

麦秋蚕月雨收晴，城郭山林到处行。不是惜春寻小醉，忍教投老转多情。啼鹃渺渺翻梁燕，梦蝶蘧蘧出谷莺。记取招邀一杯酒，与君宜戏也宜惊。
十三日方斋·其一
作者：韩淲
朝代：宋

麦秋蚕月雨收晴，城郭山林到处行。
不是惜春寻小醉，忍教投老转多情。
啼鹃渺渺翻梁燕，梦蝶蘧蘧出谷鶑。
记取招邀一杯酒，与君宜戏也宜惊。
十三日方斋·其二
作者：韩淲
朝代：宋
体裁：七言律诗

捉得春风住三日，明年依旧百花香。酒杯满后同谁饮，诗句成时只自狂。金缕声销非幻景，玉华烟散任仙乡。灵山翠滴冰溪水，只这閒情话更长。
十三日次韵春伯
作者：韩淲
朝代：宋
体裁：古风

忍浣城郭尘，来访南豅友。留连既听雨，放浪亦市酒。谁知桂满门，自觉香在手。秋思今如何，闲吟为之久。
十三日自赵十家同诸友步至浮梁
作者：韩淲
朝代：宋

渌净偏浮月，清虚正得秋。半酣元有兴，投老却无愁。露气远犹见，烟光冷不收。孤城对萧寺，新雁便沧洲。
十三日自赵十家同诸友步至浮梁
作者：韩淲
朝代：宋

渌净偏浮月，清虚正得秋。
半酣元有兴，投老却无愁。
露气远犹见，烟光冷不收。
孤城对萧寺，新鴈便沧洲。
十三日至草衣院因上灵山阁
作者：韩淲
朝代：宋

塔院横塘草，阶梯大谷林。风声迷近渚，雨气暗遥岑。索面僧回钵，持醪客屡斟。依归从早出，静寄得幽寻。
十三日至草衣院因上灵山阁
作者：韩淲
朝代：宋

塔院横塘草，阶梯大谷林。
风声迷近渚，雨气暗遥岑。
索麵僧回钵，持醪客屡斟。
依归从早出，静寄得幽寻。
十三日诵水生挑菜渚烟湿落梅村之句成诗十首
作者：韩淲
朝代：宋

夜来微雨过，涧谷生春水。土脉肥荠苗，烟痕带梅蕊。元宵天气好，梅谢荠还生。野水浮烟雨，孤村带鸟声。柱杖墙阴润，闲寻荠菜挑。不禁芳草外，初日下梅梢。踏青何处去，春事归野菜。便觉与时新，閒身尤可爱。水国春已生，微波漾洲渚。时见挑菜人，临风自凝伫。晴村多暖霭，花处是轻烟。梅片纷纷下，迎人到酒边。婀娜烟中梅，花飞有底急。蜂触香车来，烟凝为谁湿。雨后乍晴时，春意满村落。香处是梅花，青烟动林薄。一年春好处，都在水边梅。似雪因风起，和烟带月来。潦倒春无藉，山深不出门。篱根寻野菜，花外见烟村。
十三日诵水生挑菜渚烟湿落梅村之句成诗十首·其一
作者：韩淲
朝代：宋

夜来微雨过，涧谷生春水。土脉肥荠苗，烟痕带梅蕊。
十三日诵水生挑菜渚烟湿落梅村之句成诗十首·其一
作者：韩淲
朝代：宋

夜来微雨过，涧谷生春水。
土脉肥荠苗，烟痕带梅蘂。
十三日诵水生挑菜渚烟湿落梅村之句成诗十首·其七
作者：韩淲
朝代：宋
体裁：五言绝句

婀娜烟中梅，花飞有底急。蜂触香车来，烟凝为谁湿。
十三日诵水生挑菜渚烟湿落梅村之句成诗十首·其三
作者：韩淲
朝代：宋
体裁：五言绝句

柱杖墙阴润，闲寻荠菜挑。不禁芳草外，初日下梅梢。
十三日诵水生挑菜渚烟湿落梅村之句成诗十首·其九
作者：韩淲
朝代：宋
体裁：五言绝句

一年春好处，都在水边梅。似雪因风起，和烟带月来。
十三日诵水生挑菜渚烟湿落梅村之句成诗十首·其二
作者：韩淲
朝代：宋
体裁：五言绝句

元宵天气好，梅谢荠还生。野水浮烟雨，孤村带鸟声。
十三日诵水生挑菜渚烟湿落梅村之句成诗十首·其五
作者：韩淲
朝代：宋
体裁：五言绝句

水国春已生，微波漾洲渚。时见挑菜人，临风自凝伫。
十三日诵水生挑菜渚烟湿落梅村之句成诗十首·其八
作者：韩淲
朝代：宋
体裁：五言绝句

雨后乍晴时，春意满村落。香处是梅花，青烟动林薄。
十三日诵水生挑菜渚烟湿落梅村之句成诗十首·其六
作者：韩淲
朝代：宋
体裁：五言绝句

晴村多暖霭，花处是轻烟。梅片纷纷下，迎人到酒边。
十三日诵水生挑菜渚烟湿落梅村之句成诗十首·其十
作者：韩淲
朝代：宋
体裁：五言绝句

潦倒春无藉，山深不出门。篱根寻野菜，花外见烟村。
十三日诵水生挑菜渚烟湿落梅村之句成诗十首·其四
作者：韩淲
朝代：宋
体裁：五言绝句

踏青何处去，春事归野菜。便觉与时新，閒身尤可爱。
十九日
作者：韩淲
朝代：宋

吹鼓打笛农祷雨，都道小禾迟者乾。高邙之田已如此，低洼晚稻难更看。官司只怕放苗头，田里岂但糊口忧。政在养民舜之政，损下益上非所求。
十九日
作者：韩淲
朝代：宋

吹鼓打笛农祷雨，都道小禾迟者干。
高邙之田已如此，低漥晚稻难更看。
官司只怕放苗头，田里岂但餬口忧。
政在养民舜之政，损下益上非所求。
十九日
作者：韩淲
朝代：宋

瀰漫阴云黑且白，今日望下还又晴。
愦愦一霎蒸热气，愿听垂溜打檐声。
十九日
作者：韩淲
朝代：宋

瀰漫阴云黑且白，今日望下还又晴。愦愦一霎蒸热气，愿听垂霤打檐声。
十九日回涂与郑一矫首不能去
作者：韩淲
朝代：宋

丛祠寒霭舞神鸦，归路禾场日未斜。回望幽人在深隐，山明红叶水明沙。离城过县访深幽，不许凡人识路头。暂得相看易相远，烟横云绕谓何求。行吟应更笑刘伶，醉里云山传逸心。华发萧萧天广大，岁寒碧色是松林。
十九日回涂与郑一矫首不能去·其一
作者：韩淲
朝代：宋

丛祠寒霭舞神鸦，归路禾场日未斜。回望幽人在深隐，山明红叶水明沙。
十九日回涂与郑一矫首不能去·其一
作者：韩淲
朝代：宋

丛祠寒霭舞神鸦，归路禾场日未斜。
回望幽人在深隠，山明红叶水明沙。
十九日回涂与郑一矫首不能去·其三
作者：韩淲
朝代：宋

行吟应更笑刘伶，醉裏云山传逸心。
华髮萧萧天广大，岁寒碧色是松林。
十九日回涂与郑一矫首不能去·其三
作者：韩淲
朝代：宋

行吟应更笑刘伶，醉里云山传逸心。华发萧萧天广大，岁寒碧色是松林。
十九日回涂与郑一矫首不能去·其二
作者：韩淲
朝代：宋

离城过县访深幽，不许凡人识路头。暂得相看易相远，烟横云绕谓何求。
十九日回涂与郑一矫首不能去·其二
作者：韩淲
朝代：宋

离城过县访深幽，不许凡人识路头。
暂得相看易相远，烟横云遶谓何求。
十九日散步春浦因看山池梅花缤纷而酌
作者：韩淲
朝代：宋
体裁：七言绝句

晚香梅落小池春，老意閒随岁事新。山霭乍收斜日澹，一轩恰醉两三人。
十九日过耿运干
作者：韩淲
朝代：宋

春风池馆水溶溶，杏浅梅深柳意浓。拄杖横皋穿麦垄，倾壶中沚见云峰。有来好事能同适，尽把閒吟不自供。莫道涧湖相去远，要惊心赏每难逢。
十九日过耿运干
作者：韩淲
朝代：宋

春风池馆水溶溶，杏浅梅深柳意浓。
拄杖横皋穿麦壠，倾壶中沚见云峰。
有来好事能同适，尽把閒吟不自供。
莫道涧湖相去远，要惊心赏每难逢。
十二日次韵昌甫
作者：韩淲
朝代：宋

苦觉今春雨易晴，蚕忙颇早麦垂成。周遭两县相望地，不但归田望岁情。纷纷寺观占溪南，不是瞿昙即老聃。何有閒人更周孔，况兼巷语斗街谈。
十二日次韵昌甫·其一
作者：韩淲
朝代：宋
体裁：七言绝句

苦觉今春雨易晴，蚕忙颇早麦垂成。周遭两县相望地，不但归田望岁情。
十二日次韵昌甫·其二
作者：韩淲
朝代：宋
体裁：七言绝句

纷纷寺观占溪南，不是瞿昙即老聃。何有閒人更周孔，况兼巷语斗街谈。
十二日灌园
作者：韩淲
朝代：宋

桑荫未移山照晚，曲塘横岸小轩窗。不知秋思今多少，岩桂芙蓉开酒缸。秋高山静一檐月，只许清光醉老身。蓬藋之间见花竹，灌园休说汉阴人。
十二日灌园·其一
作者：韩淲
朝代：宋
体裁：七言绝句

桑荫未移山照晚，曲塘横岸小轩窗。不知秋思今多少，岩桂芙蓉开酒缸。
十二日灌园·其二
作者：韩淲
朝代：宋
体裁：七言绝句

秋高山静一檐月，只许清光醉老身。蓬藋之间见花竹，灌园休说汉阴人。
十二月二十八日
作者：韩淲
朝代：宋

寂寂园中林，脉脉林下泉。萧闲岁云暮，老身欲何言。不畏日月驶，但笑霜雪繁。人生本非恶，往往迷宿愆。昏明夜复旦，寒云满空山。瓶储粟粒罄，交旧无往还。尘埃岂不知，冠緌易牵缠。五鼎食与烹，寸景能几年。心境互生灭，雅俗相移迁。危坐明檠灯，炉香更清然。
十二月二十八日
作者：韩淲
朝代：宋

寂寂园中林，脉脉林下泉。
萧闲岁云暮，老身欲何言。
不畏日月驶，但笑霜雪繁。
人生本非恶，往往迷宿愆。
昏明夜復旦，寒云满空山。
瓶储粟粒罄，交旧无往还。
尘埃岂不知，冠緌易牵缠。
五鼎食与烹，寸景能几年。
心境互生灭，雅俗相移迁。
危坐明檠灯，炉香更清然。
十二月入城因步城东
作者：韩淲
朝代：宋
体裁：五言律诗

雾暖南溪路，日斜东郭门。老身愁近俗，闲步喜前村。访旧寻诗话，同来取酒尊。几多山树外，梅动影黄昏。
十二月六日
作者：韩淲
朝代：宋

小园梅树已吹花，山映疎林水映沙。
风信不禁时动荡，雨丝维见日交加。
虽无清影为吟笔，犹有繁香在物华。
我老一杯随意饮，数声归雁落天涯。
十二月六日
作者：韩淲
朝代：宋

小园梅树已吹花，山映疏林水映沙。风信不禁时动荡，雨丝维见日交加。虽无清影为吟笔，犹有繁香在物华。我老一杯随意饮，数声归雁落天涯。
十二月初九日雪尹子潜来
作者：韩淲
朝代：宋
体裁：七言律诗

九峰庵上雪中眠，夜半寒枝落枕前。虚旷益知身老大，静深惟觉梦清圆。山围漠漠无通路，田缺幽幽有暗泉。雅志能来得同榻，雨岩人必为吟传。
十二月十二日雪
作者：韩淲
朝代：宋

欲雪既雪复未雪，短衣数挽从百结。横溪过涧起轻冰，举首长歌时叫绝。莽莽岁寒残腊月，梅花前村后村发。桥头独钓任渔翁，千山万径不可灭。
十二月十二日雪
作者：韩淲
朝代：宋

欲雪既雪復未雪，短衣数挽从百结。
横溪过涧起轻冰，举首长歌时叫绝。
莽莽岁寒残腊月，梅花前村后村发。
桥头独钓任渔翁，千山万径不可灭。
十二月旦
作者：韩淲
朝代：宋

雪后寒檐滴，青灯夜看诗。人情虽已甚，物色又何其。永永孤城漏，垂垂老境时。琉璃剪木叶，今岁是冰枝。
十二月旦
作者：韩淲
朝代：宋

雪后寒檐滴，青灯夜看诗。
人情虽已甚，物色又何其。
永永孤城漏，垂垂老境时。
瑠璃剪木叶，今岁是冰枝。
十二月旦禅月台问梅
作者：韩淲
朝代：宋

山台见疎梅，野气挟寒力。
春从花际来，晃漾水南北。
吟边人已深，妙处我已得。
鴈裂一声中，苍然起暮色。
十二月旦禅月台问梅
作者：韩淲
朝代：宋

山台见疏梅，野气挟寒力。春从花际来，晃漾水南北。吟边人已深，妙处我已得。雁裂一声中，苍然起暮色。
十五日夜月蚀闻差中舍正言监测清台
作者：韩淲
朝代：宋

庆元三年中元日，是夜更余惊月蚀。
须知秽巷亦喧呼，见说清台正推测。
昏昏已作赤朱红，闪闪犹成墨漆黑。
磨刀急斩虾蟇精，天眼光明无变色。
十五日夜月蚀闻差中舍正言监测清台
作者：韩淲
朝代：宋

庆元三年中元日，是夜更馀惊月蚀。须知秽巷亦喧呼，见说清台正推测。昏昏已作赤朱红，闪闪犹成墨漆黑。磨刀急斩虾蟆精，天眼光明无变色。
十五日将入章泉上饶有句次韵
作者：韩淲
朝代：宋
体裁：古风

上郭绵绵山，夹路悠悠水。寻春问诗翁，兴寄岂有已。持觞得茂宰，抵掌笑行止。坐中呼乌乌，酒酣徒热耳。
十五日将入章泉上饶有句次韵
作者：韩淲
朝代：宋
体裁：七言绝句

诸贤送我入章泉，问讯泉头不老仙。更把一杯同醉倒，閒忙出处本忻然。
十五日斋素
作者：韩淲
朝代：宋

清晨却荤茹，茗事煎胡麻。岂无素心人，洁斋避风沙。月已秋气中，能来我山家。凉襟何待吹，宴坐且勿哗。
十五日斋素
作者：韩淲
朝代：宋

清晨却荤茹，茗事煎胡麻。
岂无素心人，洁斋避风沙。
月已秋气中，能来我山家。
凉襟何待吹，宴坐且勿譁。
十五日晴窗
作者：韩淲
朝代：宋

绛霄谁复记宣和，灯市钱塘未觉多。香动软红迷锦绣，醉扶娇翠入笙歌。南来渐向百年久，北望其如前日何。门外儿童正呼笑，小窗晴色且吟哦。
十五日晴窗
作者：韩淲
朝代：宋

绛霄谁復记宣和，灯市钱塘未觉多。
香动软红迷锦绣，醉扶娇翠入笙歌。
南来渐向百年久，北望其如前日何。
门外儿童正呼笑，小窗晴色且吟哦。
十五日玉山道中见文蔚买酒送之
作者：韩淲
朝代：宋
体裁：五言律诗

雪岭吹寒雾，行田过远村。班荆得佳士，促席置清尊。官业从兹始，离怀不用论。洋洋晁董对，指日上金门。
十八日
作者：韩淲
朝代：宋
体裁：七言律诗

一年难得是芳时，花柳暄明易满枝。人处其间无不有，事思以往总何宜。清和天气雨频敛，冷澹风光日缓移。交道从前要申固，惜春固可共寻诗。
十八日小暑大雨
作者：韩淲
朝代：宋
体裁：七言律诗

申祷山川便作霖，耘苗时候想田深。且欣小暑能如此，更愿新秋得似今。早稻欲花将就实，晚禾成叶未抽心。天应不忍焦劳意，直自初栽已望阴。
十六夜月
作者：韩淲
朝代：宋
体裁：七言绝句

去年倦卧关门睡，前岁扁舟烂漫游。莫道迎檐一杯酒，婆娑孤影也扶头。
十六夜看月
作者：韩淲
朝代：宋

夜久羣动息，巡檐尚何观。
庭空叶忽坠，琤若摧琅玕。
芒寒星彩动，霜气尤瀰漫。
谁知太虚中，运此宝月团。
须臾一雁叫，飞下溪流滩。
十六夜看月
作者：韩淲
朝代：宋

夜久群动息，巡檐尚何观。庭空叶忽坠，琤若摧琅玕。芒寒星彩动，霜气尤瀰漫。谁知太虚中，运此宝月团。须臾一雁叫，飞下溪流滩。
十六日
作者：韩淲
朝代：宋

不恨常疏隔，何疑欠讨论。同心惟设饭，尽兴亦空樽。日与樵争席，时看子候门。山场风莽广，溪港雨沉昏。寒水浮沙急，昏烟拥树深。茅茨得幽隐，藜杖失荒寻。地暖疏梅发，篱虚败叶侵。终风惊达夜，未雪苦多阴。
十六日
作者：韩淲
朝代：宋

纸上闲看旧谈语，尊前试举近歌词。夜冷小窗欣我独，岁残深谷待他谁。梅花不怕风霜雪，尽远尽荒山尽寒。时有幽人为酬酢，片香吹动忽漫漫。蕊瘦枝冰亦自花，出林攲岸转清华。萧萧宿草堆黄叶，沥沥幽泉洗白沙。近行远立忽低攀，不觉繁香入袖间。既是孤高还洁雅，凡情于汝信何颜。山愈高时气愈深，水多流处影多侵。翠禽急羽知人意，时啄残英落粉心。
十六日
作者：韩淲
朝代：宋
体裁：古风

雪飞三日暗烟雾，雪住三日埋冰霜。尽道春来须解冻，不疑腊尽未回阳。楼台瞩望犹如积，城市驱驰殆欲僵。辛苦农家应击壤，遗蝗入地麦青长。
十六日·其一
作者：韩淲
朝代：宋

不恨常疎隔，何疑欠讨论。
同心惟设饭，尽兴亦空罇。
日与樵争席，时看子候门。
山场风莽广，溪港雨沉昏。
十六日·其一
作者：韩淲
朝代：宋

不恨常疏隔，何疑欠讨论。同心惟设饭，尽兴亦空樽。日与樵争席，时看子候门。山场风莽广，溪港雨沉昏。
十六日·其一
作者：韩淲
朝代：宋
体裁：七言绝句

纸上闲看旧谈语，尊前试举近歌词。夜冷小窗欣我独，岁残深谷待他谁。
十六日·其三
作者：韩淲
朝代：宋

蕊瘦枝冰亦自花，出林攲岸转清华。萧萧宿草堆黄叶，沥沥幽泉洗白沙。
十六日·其三
作者：韩淲
朝代：宋

蘂瘦枝冰亦自花，出林欹岸转清华。
萧萧宿草堆黄叶，沥沥幽泉洗白沙。
十六日·其二
作者：韩淲
朝代：宋

寒水浮沙急，昏烟拥树深。茅茨得幽隐，藜杖失荒寻。地暖疏梅发，篱虚败叶侵。终风惊达夜，未雪苦多阴。
十六日·其二
作者：韩淲
朝代：宋

寒水浮沙急，昏烟拥树深。
茅茨得幽隠，藜杖失荒寻。
地暖疎梅发，篱虚败叶侵。
终风惊达夜，未雪苦多阴。
十六日·其二
作者：韩淲
朝代：宋
体裁：七言绝句

梅花不怕风霜雪，尽远尽荒山尽寒。时有幽人为酬酢，片香吹动忽漫漫。
十六日·其五
作者：韩淲
朝代：宋
体裁：七言绝句

山愈高时气愈深，水多流处影多侵。翠禽急羽知人意，时啄残英落粉心。
十六日·其四
作者：韩淲
朝代：宋
体裁：七言绝句

近行远立忽低攀，不觉繁香入袖间。既是孤高还洁雅，凡情于汝信何颜。
十六日终夜雨
作者：韩淲
朝代：宋
体裁：七言律诗

雨檐经月不通流，一夜垂垂得满沟。尘敛小园应菜甲，地苏长亩见禾头。暑消未足添吾咏，岁熟当能解国忧。少待甘霖遍江海，老夫亦欲具扁舟。
十六日至章泉水
作者：韩淲
朝代：宋

山愈深时地愈高，春寻积李散崇桃。林庐但觉无尘话，田里那知有载醪。华发苍颜俱老大，清泉白石更周遭。常年每厌居城郭，时复从翁敢惮劳。
十六日至章泉水
作者：韩淲
朝代：宋

山愈深时地愈高，春寻积李散崇桃。
林庐但觉无尘话，田里那知有载醪。
华髮苍颜俱老大，清泉白石更周遭。
常年每厌居城郭，时復从翁敢惮劳。
十六日过万顷新田
作者：韩淲
朝代：宋

别墅能怀谢，开轩既有云。
大田还筑室，小醉话知闻。
叶县仙非俗，兰亭字不羣。
吾侪今老矣，随意度朝曛。
十六日过万顷新田
作者：韩淲
朝代：宋

别墅能怀谢，开轩既有云。大田还筑室，小醉话知闻。叶县仙非俗，兰亭字不群。吾侪今老矣，随意度朝曛。
十四日
作者：韩淲
朝代：宋
体裁：七言绝句

梅花如雪满春山，元夕都来一日间。天以客寻诗句好，香随人与酒杯悭。
十四日
作者：韩淲
朝代：宋

淡淡春晴晚，窗前燕子飞。酒杯谁共饮，诗笔自孤挥。上冢家山远，下湖仙苑稀。空多冶游者，扶醉赶门归。风花郭店路，灵井隔云溪。渡水鱼争出，随山莺乱啼。只疑身未老，不信梦还迷。今日逢寒食，西湖春草萋。
十四日·其一
作者：韩淲
朝代：宋
体裁：五言律诗

淡淡春晴晚，窗前燕子飞。酒杯谁共饮，诗笔自孤挥。上冢家山远，下湖仙苑稀。空多冶游者，扶醉赶门归。
十四日·其二
作者：韩淲
朝代：宋

风花郭店路，灵井隔云溪。渡水鱼争出，随山莺乱啼。只疑身未老，不信梦还迷。今日逢寒食，西湖春草萋。
十四日·其二
作者：韩淲
朝代：宋

风花郭店路，灵井隔云溪。
渡水鱼争出，随山鶑乱啼。
只疑身未老，不信梦还迷。
今日逢寒食，西湖春草萋。
十四日下郭赵园
作者：韩淲
朝代：宋
体裁：七言绝句

老圃堂前看晚晴，近溪时听斗船声。不知远境干戈意，但觉凭轩笔砚情。
十四日推枕引酒信笔书此
作者：韩淲
朝代：宋

空云春昼长，明晦苦参错。
连朝服衾枕，疲苶不可作。
岂唯虑归舟，去没逢蛟鰐。
卧闻耕桑家，种败蚕栖箔。
忧来故耿耿，政尔须杯勺。
酸甜无正味，聊以慰寂寞。
譬如无絃琴，亦寓山水乐。
十四日推枕引酒信笔书此
作者：韩淲
朝代：宋

空云春昼长，明晦苦参错。连朝服衾枕，疲苶不可作。岂唯虑归舟，去没逢蛟鳄。卧闻耕桑家，种败蚕栖箔。忧来故耿耿，政尔须杯勺。酸甜无正味，聊以慰寂寞。譬如无弦琴，亦寓山水乐。
十四日竹居玩月
作者：韩淲
朝代：宋

柳垂田水浸篱桥，月上苍茫影动摇。秋不为他人事改，时间徒自客魂销。歌声感耳如何夕，酒力熏心匪一朝。推枕觉来风四起，凉侵双鬓发萧萧。
十四日竹居翫月
作者：韩淲
朝代：宋

柳垂田水浸篱桥，月上苍茫影动摇。
秋不为他人事改，时间徒自客魂销。
歌声感耳如何夕，酒力熏心匪一朝。
推枕觉来风四起，凉侵双鬓髮萧萧。
十日上饶次韵
作者：韩淲
朝代：宋
体裁：古风

菊开即重阳，蝶愁何必论。今朝县斋冷，松竹照清樽。雅致信无极，世俗惭不根。为酬夜来吟，请从陶令言。
十月初十日
作者：韩淲
朝代：宋
体裁：古风

南窗午逾暖，日气烘人衣。徒有苍蝇声，甚无鸿雁飞。老身漫自伸，老眼其畴依。摩挲根尘间，瓦沟霜已晞。
十月十九日头昏痛忽教授过别
作者：韩淲
朝代：宋

卧病空山裏，公来忽语离。
风行残叶日，霜净早梅时。
湖上探龙井，天边入凤池。
西畴富鱼蟹，能復寄清诗。
十月十九日头昏痛忽教授过别
作者：韩淲
朝代：宋

卧病空山里，公来忽语离。风行残叶日，霜净早梅时。湖上探龙井，天边入凤池。西畴富鱼蟹，能复寄清诗。
十月十六日同器远晚步童游桥
作者：韩淲
朝代：宋

濯锦江头水自清，行人多少望桥行。桥中不识桥边景，桥下莫知桥上情。濯锦江头小佛庐，二三良友亦同居。僧敲暮鼓朝钟处，舒卷一编贤圣书。
十月十六日同器远晚步童游桥·其一
作者：韩淲
朝代：宋
体裁：七言绝句

濯锦江头水自清，行人多少望桥行。桥中不识桥边景，桥下莫知桥上情。
十月十六日同器远晚步童游桥·其二
作者：韩淲
朝代：宋
体裁：七言绝句

濯锦江头小佛庐，二三良友亦同居。僧敲暮鼓朝钟处，舒卷一编贤圣书。
十月旦日过云林
作者：韩淲
朝代：宋
体裁：古风

云林起清霜，山寒红日吹。城郭催租日，田家穫稻时。仲尼虽少贱，李广漫多奇。好事能相觅，茅檐曝晴曦。
午坐
作者：韩淲
朝代：宋

晴初小院窗半开，阶下草色侵莓苔。清风徐徐木阴寂，禽鸟自鸣时自来。家家蚕事采桑归，茧箔才收又整机。辛苦一春成绢后，村农谁是著新衣。
午坐·其一
作者：韩淲
朝代：宋
体裁：七言绝句

晴初小院窗半开，阶下草色侵莓苔。清风徐徐木阴寂，禽鸟自鸣时自来。
午坐·其二
作者：韩淲
朝代：宋

家家蚕事采桑归，茧箔才收又整机。
辛苦一春成绢后，村农谁是着新衣。
午坐·其二
作者：韩淲
朝代：宋

家家蚕事采桑归，茧箔才收又整机。辛苦一春成绢后，村农谁是著新衣。
午坐闻鹅鸣
作者：韩淲
朝代：宋

深居耳识迥，敛此神气精。
窗檐隔林塘，杳杳鹅鹳鸣。
数声彻我听，益养闲适情。
更觉瓶中梅，于人有余馨。
午坐闻鹅鸣
作者：韩淲
朝代：宋

深居耳识迥，敛此神气精。窗檐隔林塘，杳杳鹅鹳鸣。数声彻我听，益养闲适情。更觉瓶中梅，于人有馀馨。
午日赵钤辖同坐溪旁望灵山云气次韵
作者：韩淲
朝代：宋
体裁：古风

尘俗自尘俗，幽奇自幽奇。竞渡殊污人，正尔无所之。城隅白云堆，涌出灵山诗。不可磨灭者，天欲铸伟辞。是大有佳趣，岂问庾元规。举扇勿障风，吾与子同归。
午步
作者：韩淲
朝代：宋
体裁：七言绝句

养花天气半阴晴，啼鸟水边三四声。游人往来莫漫赏，多少古今风物情。
午步
作者：韩淲
朝代：宋
体裁：古风

气晴天惟澄，春物自朝暮。沿流陟危磴，绝壑理幽步。云根见泉脉，僧房杳回互。岂无我同心，杯来饮为度。
午炊祖教寺
作者：韩淲
朝代：宋

青田白水插秧时，行尽山坡路转低。
初日漏云时涨润，踏歌声裏子规啼。
午炊祖教寺
作者：韩淲
朝代：宋

青田白水插秧时，行尽山坡路转低。初日漏云时涨润，踏歌声里子规啼。
午睡期思书堂
作者：韩淲
朝代：宋

所谓伊人天一方，园枝新好寄东窗。八表濛濛忽时雨，不知平陆已成江。
午睡期思书堂
作者：韩淲
朝代：宋

所谓伊人天一方，园枝新好寄东窗。
八表蒙蒙忽时雨，不知平陆已成江。
午睡醒闻鸠
作者：韩淲
朝代：宋
体裁：七言绝句

鸣鸠亭午唤春阴，不记凉风气候深。残酒醒来吟笔在，小山丛桂得芳寻。
午窗
作者：韩淲
朝代：宋

午窗寒日听松风，散发梳头睡眼中。情话堂深书帙满，老身何地不从容。
午窗
作者：韩淲
朝代：宋

午窗寒日听松风，散髮梳头睡眼中。
情话堂深书帙满，老身何地不从容。
午窗羽客相访
作者：韩淲
朝代：宋

客从赤城来，气貌霜发古。破裘傲寒色，忍与世仰俯。时能茹芝朮，谓可生毛羽。物外有高风，相期到瑶圃。
午窗羽客相访
作者：韩淲
朝代：宋

客从赤城来，气貌霜髮古。
破裘傲寒色，忍与世仰俯。
时能茹芝朮，谓可生毛羽。
物外有高风，相期到瑶圃。
午窗骤雨
作者：韩淲
朝代：宋
体裁：古风

日暖石础润，雷雨响空山。草木尽披霏，云气满窗间。我方岸帻坐，与客谈笑间。会当乘少霁，午阴听潺湲。
半塘寺法华童子塔和石刻韵
作者：韩淲
朝代：宋
体裁：古风

生公曾坐讲，童子本来明。寂寂春光晚，半塘流水清。身心为净土，千古话风铃。礼塔四方静，巡檐一片声。
南丰宋郎中夫人曾氏挽诗
作者：韩淲
朝代：宋

奕奕南丰氏，新碑见母仪。相夫郎省日，从子法曹时。懿美人皆仰，隆恩世所推。流芳当益大，双凤印累累。
南丰宋郎中夫人曾氏挽诗
作者：韩淲
朝代：宋

奕奕南丰氏，新碑见母仪。
相夫郎省日，从子法曹时。
懿美人皆仰，隆恩世所推。
流芳当益大，双凤印纍纍。
南台
作者：韩淲
朝代：宋

春登台处溪山好，暖霭时吹淡淡风。
试以閒身供酒琖，也知人与我能同。
南台
作者：韩淲
朝代：宋

春登台处溪山好，煖霭时吹淡淡风。试以閒身供酒盏，也知人与我能同。
南台
作者：韩淲
朝代：宋
体裁：五言绝句

木老地平静，直北万家城。小立兴怀处，凭高眼更明。
南唐画有宣和题
作者：韩淲
朝代：宋
体裁：七言绝句

南唐三主御屏风，流转宣和画苑中。今日江南谈旧话，遗黎无泪湿青红。
南坡
作者：韩淲
朝代：宋
体裁：五言绝句

空青老仙伯，有子爱溪山。谁信南坡路，依依泉石间。
南屏山看金鲫鱼思东坡
作者：韩淲
朝代：宋

南屏金鲫鱼，苏仙昔尝观。
后来临池人，谁能散余餐。
西湖多胜处，见此心独宽。
乃知贤达游，百世留清欢。
我来秋初晴，凉风动澄澜。
洋洋復泼泼，两两时单单。
相彼纤介尔，赏音犹独难。
士生天地间，寂寞何足嘆。
南屏山看金鲫鱼思东坡
作者：韩淲
朝代：宋

南屏金鲫鱼，苏仙昔尝观。后来临池人，谁能散馀餐。西湖多胜处，见此心独宽。乃知贤达游，百世留清欢。我来秋初晴，凉风动澄澜。洋洋复泼泼，两两时单单。相彼纤介尔，赏音犹独难。士生天地间，寂寞何足叹。
南山
作者：韩淲
朝代：宋

霏霏南山来，此意足怡悦。昏旦气候间，棂疏互明灭。
南山
作者：韩淲
朝代：宋

霏霏南山来，此意足怡悦。
昏旦气候间，櫺疎互明灭。
南庵听琴
作者：韩淲
朝代：宋
体裁：七言绝句

霜晴随意到南庵，近有溪流远看山。小醉情怀听别鹤，数声清弄入幽閒。
南泉
作者：韩淲
朝代：宋

白云洞边流水声，春风桃李鸟和鸣。
客来扫塔无余事，一宿僧房诗思生。
南泉
作者：韩淲
朝代：宋

白云洞边流水声，春风桃李鸟和鸣。客来扫塔无馀事，一宿僧房诗思生。
南窗日午困坐
作者：韩淲
朝代：宋
体裁：五言律诗

困顿南窗日，衰颓畏隙风。酒因寒得策，茶与睡书功。不比冯唐老，浑如阮籍穷。惊心还嗣岁，随意过残冬。
南豅步入北豅
作者：韩淲
朝代：宋
体裁：七言绝句

一塘春水野花间，田缺沟流转草閒。正是冷烟寒食后，蝶飞飞去鸟关关。
卜算子·初十日海棠宋十一哥家饮
作者：韩淲
朝代：宋
体裁：词

烟雨海棠花，春夜沉沉酌。寒食清明数日间，人也须行乐。不怕笛声长，只怕风儿恶。烛影红酣宝篆香，楼上黄昏角。
卜算子（中秋前一日和昌甫所寄）
作者：韩淲
朝代：宋
体裁：词

一雨已秋深，月色寒而静。夜半披衣草树间，玉露团清影。长笛倚楼声，听彻还重省。手启柴门倦复关，云卧衣裳冷。
卜算子（初十日海棠宋十一哥家饮）
作者：韩淲
朝代：宋
体裁：词

烟雨海棠花，春夜沈沈酌。寒食清明数日间，人也须行乐。不怕笛声长，只怕风儿恶。烛影红酣宝篆香，楼上黄昏角。
卜算子（生朝次坐客韵呈四叔）
作者：韩淲
朝代：宋
体裁：词

花底醉东风，好景宜同寿。海角天涯今几春，邂逅新丰酒。内集记高阳，南渡闲回首。但愿长年饱饭休，一笑风尘表。
卢教授约周县丞来访次周丞韵
作者：韩淲
朝代：宋

今古山阴道，谁吟雪下船。
久将随俗好，便拟作春妍。
朝市无閒日，山林有瀑泉。
熏风吹两鬓，蚕事欲三眠。
卢教授约周县丞来访次周丞韵
作者：韩淲
朝代：宋

今古山阴道，谁吟雪下船。久将随俗好，便拟作春妍。朝市无閒日，山林有瀑泉。薰风吹两鬓，蚕事欲三眠。
危坐
作者：韩淲
朝代：宋
体裁：古风

寒灯梦初觉，危坐收此心。心亦合自收，无念即清深。举足尘埃起，盈颠霜雪侵。枯禅缚意马，练养无胎禽。
危坐
作者：韩淲
朝代：宋
体裁：七言律诗

行藏何事老相侵，流水高山自古今。强把诗书连夜读，唤回灯火十年心。人间富贵非难有，圣处工夫索愈深。不觉雨声吹入耳，秋风窗下一沉吟。
即事
作者：韩淲
朝代：宋

蒲叶乱阴雨，藤花开暖风。
涧流欹岸远，山逼小亭空。
跃黾疎丛外，啼鶑密树中。
望随桥上下，行过屋西东。
即事
作者：韩淲
朝代：宋

蒲叶乱阴雨，藤花开煖风。涧流攲岸远，山逼小亭空。跃黾疏丛外，啼莺密树中。望随桥上下，行过屋西东。
去年间在北高峰下邂逅示我竹枝歌
作者：韩淲
朝代：宋

方家谷裏刘家寺，书记忽云宁少耘。
吴人莫唱楚人曲，肠断竹枝谁忍闻。
去年间在北高峰下邂逅示我竹枝歌
作者：韩淲
朝代：宋

方家谷里刘家寺，书记忽云宁少耘。吴人莫唱楚人曲，肠断竹枝谁忍闻。
参寥泉
作者：韩淲
朝代：宋

湖光佛寺古，山色泉水清。
苏仙则已远，名字空含情。
西风动林松，琴瑟有余声。
我来揖而酌，一饮百虑轻。
朗吟两石碣，脊记眼为明。
当年彼比邱，亦足得此生。
参寥泉
作者：韩淲
朝代：宋

湖光佛寺古，山色泉水清。苏仙则已远，名字空含情。西风动林松，琴瑟有馀声。我来揖而酌，一饮百虑轻。朗吟两石碣，脊记眼为明。当年彼比邱，亦足得此生。
又和赵路分韵
作者：韩淲
朝代：宋

萱芽争出柳眉舒，积雪霜凝未尽除。一阵暖风殊著莫，傍人啼鸟亦忻如。小桥晴步正徐徐，谁把诗笺满意书。且读且思归且叹，山林丘壑我邻居。
又和赵路分韵·其一
作者：韩淲
朝代：宋

萱芽争出柳眉舒，积雪霜凝未尽除。
一阵暖风殊着莫，傍人啼鸟亦忻如。
又和赵路分韵·其一
作者：韩淲
朝代：宋

萱芽争出柳眉舒，积雪霜凝未尽除。一阵暖风殊著莫，傍人啼鸟亦忻如。
又和赵路分韵·其二
作者：韩淲
朝代：宋

小桥晴步正徐徐，谁把诗笺满意书。且读且思归且叹，山林丘壑我邻居。
又和赵路分韵·其二
作者：韩淲
朝代：宋

小桥晴步正徐徐，谁把诗笺满意书。
且读且思归且叹，山林邱壑我隣居。
又次赵倅五日即事韵
作者：韩淲
朝代：宋

水断浮梁地愈偏，山人不记艾花天。深林碍屋犹多竹，积翠满庭无复萱。蒸溽既难寻笔砚，荒凉岂易饮觥船。不因别乘离骚句，那得斯时有是言。
又次赵倅五日即事韵
作者：韩淲
朝代：宋

水断浮梁地愈偏，山人不记艾花天。
深林碍屋犹多竹，积翠满庭无復萱。
蒸溽既难寻笔砚，荒凉岂易饮觥船。
不因别乘离骚句，那得斯时有是言。
又题浮丘亭
作者：韩淲
朝代：宋

凌风高挹浮丘袂，城郭山川正晚春。
不为小亭清坐久，老来随处着閒身。
又题浮丘亭
作者：韩淲
朝代：宋

凌风高挹浮丘袂，城郭山川正晚春。不为小亭清坐久，老来随处著閒身。
叔逢尊兄同二犹子季夏奉先翁南山先生初忌祠事宿安固山房长侄赋诗和章盈握余时客峨下莫与省扫东望悲哽入秋乃能赓载随韵写情不敢自以为诗也
作者：韩淲
朝代：宋

诗筒南山来，缄题手亲揭。三年蓼莪废，楚怆不堪说。向来志显扬，岂不愿华烨。自量分予薄，敛退畏官热。所冀短日延，得奉兰羞洁。物聚斯有散，中岂长盍盍。吾翁烛此理，至言不苟发。谓宜发老更，前后祝哽噎。洞天俄趣还，玉锁一笑掣。百年会归尽，九原疑可作。伤心北冈松，长挂东岭月。遥闻朱炜末，省扫俎豆列。我独滞三峨，转烛半年别。一生未禅悦，静虑已朝彻。眷此顾复恩，追远倍悽切。阿兄抱渊静，诸阮更姱节。无忘溪翁铭，念念攸好德。灵源浚演迤，可使中遏绝。我虽懦不武，愤世能激烈。庶无忝所生，愿赋濂溪拙。
叔逢尊兄同二犹子季夏奉先翁南山先生初忌祠事宿安固山房长侄赋诗和章盈握余时客峨下莫与省扫东望悲哽入秋乃能赓载随韵写情不敢自以为诗也
作者：韩淲
朝代：宋

诗筒南山来，缄题手亲揭。
三年蓼莪废，楚怆不堪说。
向来志显扬，岂不愿华烨。
自量分予薄，敛退畏官热。
所冀短日延，得奉兰羞洁。
物聚斯有散，中岂长盍盍。
吾翁烛此理，至言不苟发。
谓宜发老更，前后祝哽噎。
洞天俄趣还，玉锁一笑掣。
百年会归尽，九原疑可作。
伤心北冈松，长挂东岭月。
遥闻朱炜末，省扫俎豆列。
我独滞三峩，转烛半年别。
一生未禅悦，静虑已朝彻。
眷此顾復恩，追远倍悽切。
阿兄抱渊静，诸阮更姱节。
无忘溪翁铭，念念攸好德。
灵源浚演迆，可使中遏绝。
我虽懦不武，愤世能激烈。
庶无忝所生，愿赋濂溪拙。
古城寺
作者：韩淲
朝代：宋
体裁：七言绝句

柳阴花气弄晴丝，村北村南总见之。人意不惊春动荡，小来山寺一篇诗。
古鬲次韵成季
作者：韩淲
朝代：宋

俗物败人意，浅陋欲曷浣。吾行半天下，绵邈岁月懒。空空持一身，贸贸著两眼。心知瑚琏珍，黄流在中瓒。良玉岂易逢，金铸得亦罕。孰谓山之幽，因仍对茶椀。彼鬲乃尔奇，奚待识者断。荡扫盆盎空，俨雅古风满。文篆异代远，姑以耳目限。天大寰海波，窥测笑蠡管。传观用燎沉，留连为之款。
古鬲次韵成季
作者：韩淲
朝代：宋
体裁：古风

俗物败人意，浅陋欲曷浣。吾行半天下，绵邈岁月懒。空空持一身，贸贸著两眼。心知瑚琏珍，黄流在中瓒。良玉岂易逢，金铸得亦罕。孰谓山之幽，因仍对茶碗。彼鬲乃尔奇，奚待识者断。荡扫盆盎空，俨雅古风满。文篆异代远，姑以耳目限。天大寰海波，窥测笑蠡管。传观用燎沉，留连为之款。
古鬲次韵成季
作者：韩淲
朝代：宋

俗物败人意，浅陋欲曷澣。
吾行半天下，绵邈岁月懒。
空空持一身，贸贸着两眼。
心知瑚琏珍，黄流在中瓒。
良玉岂易逢，金铸得亦罕。
孰谓山之幽，因仍对茶椀。
彼鬲乃尔奇，奚待识者断。
荡扫盆盎空，俨雅古风满。
文篆异代远，姑以耳目限。
天大寰海波，窥测笑蠡管。
传观用燎沉，留连为之款。
句
作者：韩淲
朝代：宋

玄机未易窥。
史德脩所泊湖园正对啸台坐久荷香四起凉甚
作者：韩淲
朝代：宋
体裁：七言绝句

菱叶荷枝贴水香，谁知五月此追凉。一帘之外孤山寺，身在他乡若故乡。
叶侍郎寄乌石茶昌甫诗谢之次韵同赋
作者：韩淲
朝代：宋
体裁：七言律诗

瓶茶远自水心寄，缄诗又谢章泉分。拣芽为赠信灵物，回味有功非世勋。降伏睡魔庶永日，不居酒圣须乘云。何时幽讨共仰止，乌石冈头煮此云。
叶和剂挽诗
作者：韩淲
朝代：宋

守道安恬誉翕然，晚登朝路合腾骞。
身劳援溺尝贻疾，梦兆囹空信不冤。
倾盖方欣同药藏，挂冠谓可乐丘园。
愁闻薤露闽山远，余庆他年属后昆。
叶和剂挽诗
作者：韩淲
朝代：宋

守道安恬誉翕然，晚登朝路合腾骞。身劳援溺尝贻疾，梦兆囹空信不冤。倾盖方欣同药藏，挂冠谓可乐丘园。愁闻薤露闽山远，馀庆他年属后昆。
同世昌寻春
作者：韩淲
朝代：宋
体裁：七言律诗

春风清晓尚微霜，近午寒收日渐长。步稳路平山涤霭，眼明溪净水生光。珍禽啼鸟犹能乐，野草闲花亦自香。回首红尘是城市，林间诗酒试平章。
同吴永伯行田宿小寺
作者：韩淲
朝代：宋

冉冉春烟山半昏，远林荒草际斜曛。
人家几点望中见，鸡犬数声何处闻。
不奈客愁惊晚岁，空余诗思入行云。
青松影下归来路，野寺对床还醉醺。
同吴永伯行田宿小寺
作者：韩淲
朝代：宋

冉冉春烟山半昏，远林荒草际斜曛。人家几点望中见，鸡犬数声何处闻。不奈客愁惊晚岁，空馀诗思入行云。青松影下归来路，野寺对床还醉醺。
同周兄南仲游沧浪
作者：韩淲
朝代：宋

沧浪之居苏子美，沧浪之水仅清泚。阖庐城中今何年，宛转依稀无乃是。石凿凿兮岸靡靡，紫荇浮烟复云委。林空鸣禽时感耳，我亦为渠聊步屣。千古万古一长史，非网打尽那得尔。清风明月谁匪闲，同游之者子周子。青春已深炫桃李，寒食清明数日里。沧浪之水不可比，沧浪之歌不可拟。
同周兄南仲游沧浪
作者：韩淲
朝代：宋

沧浪之居苏子美，沧浪之水仅清泚。
阖庐城中今何年，宛转依稀无乃是。
石凿凿兮岸靡靡，紫荇浮烟復云委。
林空鸣禽时感耳，我亦为渠聊步屣。
千古万古一长史，非网打尽那得尔。
清风明月谁匪闲，同游之者子周子。
青春已深炫桃李，寒食清明数日裏。
沧浪之水不可比，沧浪之歌不可拟。
同周次公步寻起云旧基次韵
作者：韩淲
朝代：宋
体裁：五言律诗

起云亭不见，立尽水边人。满眼高情少，惊心得句频。龟毛真兔角，凤翼漫龙鳞。山泽行吟久，渊明漉酒巾。
同孟守出溪亭视涨和严解元韵
作者：韩淲
朝代：宋

滚滚溪亭雨未休，偶陪小队得来游。蚕桑时候将何望，燕麦风前信隐忧。民力已殚诚易与，天心非远不难筹。果然香火开晴色，从此年登定有秋。
同孟守出溪亭视涨和严解元韵
作者：韩淲
朝代：宋

滚滚溪亭雨未休，偶陪小队得来游。
蚕桑时候将何望，燕麦风前信隠忧。
民力已殚诚易与，天心非远不难筹。
果然香火开晴色，从此年登定有秋。
同尹一游茶山齐贤继来
作者：韩淲
朝代：宋
体裁：古风

蒸雨隘闾巷，茶山午风清。同吟方斋人，禅老相送迎。隔城带湖光，更约畅叙情。轻云转雷晚，静定天宇明。
同成季过余应卿竹轩
作者：韩淲
朝代：宋
体裁：七言绝句

水源沙地日穿篱，破午清风动荡之。不是轻阴过樽酒，故教行色到吾诗。
同施教授东濠看荷花和韵二首
作者：韩淲
朝代：宋

行云吹尽没纤痕，涌月浮空到碧澜。濠上更看荷花发，夜凉无计凭栏干。醉醒絺衣尚酒痕，空思清论捲涛澜。一诗又得圆前梦，依约风花十二栏。
同施教授东濠看荷花和韵二首·其一
作者：韩淲
朝代：宋
体裁：七言绝句

行云吹尽没纤痕，涌月浮空到碧澜。濠上更看荷花发，夜凉无计凭栏干。
同施教授东濠看荷花和韵二首·其二
作者：韩淲
朝代：宋
体裁：七言绝句

醉醒絺衣尚酒痕，空思清论捲涛澜。一诗又得圆前梦，依约风花十二栏。
同昌甫坐雪观看权巽中诗因和其雪句
作者：韩淲
朝代：宋

雪中来雪观，谈妙非波旬。山僧亦摄衣，两手揖座人。似以眼谕心，谓言在兹辰。况复章泉翁，苍华岸乌巾。知我所居近，喜我与寺邻。共翻瘦权诗，一条绮丽尘。是事夫如何，岁寒梅自春。
同昌甫坐雪观看权巽中诗因和其雪句
作者：韩淲
朝代：宋

雪中来雪观，谈妙非波旬。
山僧亦摄衣，两手揖座人。
似以眼谕心，谓言在兹辰。
况復章泉翁，苍华岸乌巾。
知我所居近，喜我与寺隣。
共翻瘦权诗，一条绮丽尘。
是事夫如何，岁寒梅自春。
同昌甫游瑞应峰一宿次韵
作者：韩淲
朝代：宋

十载尝同望此山，雅怀幽意颇相关。
岂期苔竹随公去，应笑钱塘见我还。
洗梦唐人诗句裏，惊霄前哲石碑间。
秋风古寺一杯酒，老觉心情只欲閒。
同昌甫游瑞应峰一宿次韵
作者：韩淲
朝代：宋

十载尝同望此山，雅怀幽意颇相关。岂期苔竹随公去，应笑钱塘见我还。洗梦唐人诗句里，惊霄前哲石碑间。秋风古寺一杯酒，老觉心情只欲閒。
同昌甫观赵将所录庞白苹与其诸父兄诗
作者：韩淲
朝代：宋

萧条壮客见王孙，谁说中原旧相门。
今日行间为惆怅，白苹洲上有吟魂。
同昌甫观赵将所录庞白蘋与其诸父兄诗
作者：韩淲
朝代：宋

萧条壮客见王孙，谁说中原旧相门。今日行间为惆怅，白蘋洲上有吟魂。
同昌甫陪朱虞卿约尹郑二士饮食艮堂
作者：韩淲
朝代：宋
体裁：五言律诗

到处逢春酌，闲吟过此生。落花亭上饮，芳草岸边行。我亦非无兴，人应不负情。风光共流转，楼外远山明。
同景瑜诸人饮于横碧
作者：韩淲
朝代：宋

老我强言笑，因人閒往还。凄风落寒雨，野寺藏空山。寄怀文字中，放手杯酒间。衰草翳石梯，长杉映柴关。夜色起佛屋，遥遥一钟鸣。年运今何时，共此觞咏情。竹炉煴深煖，纸窗留微明。举手揖坐客，为善无近名。残僧项黄槁，兀兀度朝昏。摩指因睡眼，苦寒常闭门。炉熏柏子香，客来忘所言。试与之饮酒，亦尽一瓦盆。岁月不待人，初寒迫深冬。慨予歌声长，天地亦改容。歌罢掷酒盏，忽然动昏钟。风馀雪霏霏，鸦栖雁雍雍。
同景瑜诸人饮于横碧·其一
作者：韩淲
朝代：宋
体裁：古风

老我强言笑，因人閒往还。凄风落寒雨，野寺藏空山。寄怀文字中，放手杯酒间。衰草翳石梯，长杉映柴关。
同景瑜诸人饮于横碧·其三
作者：韩淲
朝代：宋
体裁：古风

残僧项黄槁，兀兀度朝昏。摩指因睡眼，苦寒常闭门。炉熏柏子香，客来忘所言。试与之饮酒，亦尽一瓦盆。
同景瑜诸人饮于横碧·其二
作者：韩淲
朝代：宋

夜色起佛屋，遥遥一钟鸣。年运今何时，共此觞咏情。竹炉煴深煖，纸窗留微明。举手揖坐客，为善无近名。
同景瑜诸人饮于横碧·其二
作者：韩淲
朝代：宋

夜色起佛屋，遥遥一钟鸣。
年运今何时，共此觞咏情。
竹炉熅深暖，纸窗留微明。
举手揖坐客，为善无近名。
同景瑜诸人饮于横碧·其四
作者：韩淲
朝代：宋

岁月不待人，初寒迫深冬。
慨予歌声长，天地亦改容。
歌罢掷酒盏，忽然动昏钟。
风余雪霏霏，鸦栖鴈雝雝。
同景瑜诸人饮于横碧·其四
作者：韩淲
朝代：宋

岁月不待人，初寒迫深冬。慨予歌声长，天地亦改容。歌罢掷酒盏，忽然动昏钟。风馀雪霏霏，鸦栖雁雍雍。
同游山前道院访晋陵道士
作者：韩淲
朝代：宋

閒思羽客约诗人，觅徧幽窗到竹阴。
天近地严扃宝笈，道通仙隠得清琴。
因成行去凭虚望，不见归来何许寻。
珍重同游先写句，熏风城市有山林。
同游山前道院访晋陵道士
作者：韩淲
朝代：宋

閒思羽客约诗人，觅遍幽窗到竹阴。天近地严扃宝笈，道通仙隐得清琴。因成行去凭虚望，不见归来何许寻。珍重同游先写句，薰风城市有山林。
同谭守登跨鹤台
作者：韩淲
朝代：宋

昔守王道甫，作此跨鹤台。
金行露气高，尝同斸蒿莱。
九日长沙归，晦翁命予杯。
至今清梦长，寂寂令心哀。
君侯我辈人，能赋有余才。
復兹菊花秋，登临为徘徊。
子美高李句，万里风云来。
世道古犹今，兴也何悠哉。
同谭守登跨鹤台
作者：韩淲
朝代：宋

昔守王道甫，作此跨鹤台。金行露气高，尝同斸蒿莱。九日长沙归，晦翁命予杯。至今清梦长，寂寂令心哀。君侯我辈人，能赋有馀才。复兹菊花秋，登临为徘徊。子美高李句，万里风云来。世道古犹今，兴也何悠哉。
同赵判院桂秀才过太霞广信看雪因饮涧梅
作者：韩淲
朝代：宋

山色富昏晓，涧痕余浊清。
惟诗是我兴，不饮非人情。
思仙穷有顶，入寺说无生。
冷蘂疏枝底，夜归虚籁声。
同赵判院桂秀才过太霞广信看雪因饮涧梅
作者：韩淲
朝代：宋

山色富昏晓，涧痕馀浊清。惟诗是我兴，不饮非人情。思仙穷有顶，入寺说无生。冷蕊疏枝底，夜归虚籁声。
同郑一过方斋又往山堂初夜微风雨作步至城外
作者：韩淲
朝代：宋

得雨逢秋一醉同，老身随处为从容。笑花斋外言谈久，桂树门边步武通。漫挟两儿常兀兀，既来三友莫匆匆。夜凉共踏朦胧月，赢取归桥满袖风。
同郑一过方斋又往山堂初夜微风雨作步至城外
作者：韩淲
朝代：宋

得雨逢秋一醉同，老身随处为从容。
笑花斋外言谈久，桂树门边步武通。
漫挟两儿常兀兀，既来三友莫怱怱。
夜凉共踏朦胧月，赢取归桥满袖风。
同郑处晦尹子潜过赵十
作者：韩淲
朝代：宋
体裁：五言律诗

老去吟何味，分明水一杯。目前轻过节，身外待寻梅。尚以同盟至，宁云不速来。此时心寸折，犹幸小徘徊。
同郑子华棋局作栀子诗
作者：韩淲
朝代：宋
体裁：古风

郊居多幽香，衣被风雨之。樵青采掇归，清气尤华滋。枰棋了胜败，蛮触彼一时。鲜鲜何满丛，瑶葩赋山栀。
同醉僧夜坐郑一书房
作者：韩淲
朝代：宋
体裁：古风

空山带荒溪，小窗语寒灯。寂历岁云徂，醒眼犹拊膺。访友得幽伴，无人醉閒僧。地炉火深红，瓶梅影鬅鬙。
同黄靖州闲步
作者：韩淲
朝代：宋
体裁：五言律诗

秋净晴原日，因行过屋东。归来三载后，犹得五人同。问讯荒园外，周游并舍中。留连一杯酒，还我旧家风。
向亲回自宣城出示十二侄送行诗次韵寄之
作者：韩淲
朝代：宋

最来谁作送行诗，山叠昭亭水宛溪。蜡屐定须同探赏，锦囊赢得是提携。索居野外薰风起，回望天涯落日低。往事旧游空太息，老身今已分扶犁。
向亲回自宣城出示十二侄送行诗次韵寄之
作者：韩淲
朝代：宋

最来谁作送行诗，山迭昭亭水宛溪。
蜡屐定须同探赏，锦囊赢得是提携。
索居野外熏风起，回望天涯落日低。
往事旧游空太息，老身今已分扶犂。
听琴
作者：韩淲
朝代：宋
体裁：古风

以彼发此意，因此知彼声。山川既闲远，天地亦清宁。独抚曲空奏，相宣调易成。何由俗子爱，宜是老夫惊。
吴判官野阁诗述先公甚勤次韵谢之
作者：韩淲
朝代：宋

我登野阁思过庭，吻角欲语徒悲鸣。丽谯西池水木秀，当年手种年年生。五六十春几交印，幕画英游应接轫。由来感旧谁发挥，龙光斗牛知令问。诗来唤醒醉梦中，一日好事传江东。吴公治行天下美，隐然盖本西汉风。大抵轩窗数间屋，雅俗升沈堪踯躅。光前绝后得名章，便觉流芳争诵读。夕阳淡月色朦胧，想公退食书自工。黄卷之间欠伸处，催煎茶椀呼家童。妙声直启重玄钥，惠徼先君宁苟作。其孤衰微但下拜，犹向霜天辱杯酌。
吴判官野阁诗述先公甚勤次韵谢之
作者：韩淲
朝代：宋
体裁：古风

我登野阁思过庭，吻角欲语徒悲鸣。丽谯西池水木秀，当年手种年年生。五六十春几交印，幕画英游应接轫。由来感旧谁发挥，龙光斗牛知令问。诗来唤醒醉梦中，一日好事传江东。吴公治行天下美，隐然盖本西汉风。大抵轩窗数间屋，雅俗升沈堪踯躅。光前绝后得名章，便觉流芳争诵读。夕阳淡月色朦胧，想公退食书自工。黄卷之间欠伸处，催煎茶碗呼家童。妙声直启重玄钥，惠徼先君宁苟作。其孤衰微但下拜，犹向霜天辱杯酌。
吴判官野阁诗述先公甚勤次韵谢之
作者：韩淲
朝代：宋

我登野阁思过庭，吻角欲语徒悲鸣。
丽谯西池水木秀，当年手种年年生。
五六十春几交印，幕画英游应接轫。
由来感旧谁发挥，龙光斗牛知令问。
诗来唤醒醉梦中，一日好事传江东。
吴公治行天下美，隠然盖本西汉风。
大抵轩窗数间屋，雅俗升沈堪踯躅。
光前绝后得名章，便觉流芳争诵读。
夕阳淡月色朦胧，想公退食书自工。
黄卷之间欠伸处，催煎茶椀呼家童。
妙声直启重玄钥，惠徼先君宁苟作。
其孤衰微但下拜，犹向霜天辱杯酌。
吴子似以长句为赠次韵
作者：韩淲
朝代：宋

玉石村船子欲归，相逢只合醉如泥。平生学识知何患，随世功名信不迷。浪饮未应愁剂量，放言宁复究端倪。象山经得堂之记，出处升沈惜此题。
吴子似以长句为赠次韵
作者：韩淲
朝代：宋

玉石村船子欲归，相逢只合醉如泥。
平生学识知何患，随世功名信不迷。
浪饮未应愁剂量，放言宁復究端倪。
象山经得堂之记，出处升沈惜此题。
吴德夫侍郎挽诗
作者：韩淲
朝代：宋

葵轩炉韛大，成铸几英才。绝叹长沙久，常钦蜀道回。豸冠千仗耸，凫舄九关开。持漕西江日，深惭过我来。不为盆盎浅，直欲挽狂澜。下士谦何假，崇师歉未安。只今那复有，从昔信为难。见说清闲甚，无钱可盖棺。
吴德夫侍郎挽诗·其一
作者：韩淲
朝代：宋

葵轩炉韛大，成铸几英才。绝叹长沙久，常钦蜀道回。豸冠千仗耸，凫舄九关开。持漕西江日，深惭过我来。
吴德夫侍郎挽诗·其一
作者：韩淲
朝代：宋

葵轩鑪韛大，成铸几英才。
绝叹长沙久，常钦蜀道回。
豸冠千仗耸，鳬舄九关开。
持漕西江日，深惭过我来。
吴德夫侍郎挽诗·其二
作者：韩淲
朝代：宋

不为盆盎浅，直欲挽狂澜。下士谦何假，崇师歉未安。只今那复有，从昔信为难。见说清闲甚，无钱可盖棺。
吴德夫侍郎挽诗·其二
作者：韩淲
朝代：宋

不为盆盎浅，直欲挽狂澜。
下士谦何假，崇师歉未安。
只今那復有，从昔信为难。
见说清闲甚，无钱可盖棺。
吴推官十五见过
作者：韩淲
朝代：宋
体裁：古风

君来已三年，凡几过涧上。杯酒逭我饥，言笑亦舒畅。同游多时髦，意岸杂谑浪。倡优发俚曲，貌态或动荡。君今欲行矣，家山信无恙。人情久则疏，是乃流俗状。吾侪远逾密，此当足嘉尚。萧条麦秋寒，烟雨写青嶂。江空一水桥，城郭两相望。他时延陵西，彼此记閒放。夜来夫如何，不和可无唱。
吴推官同昌甫诸人饮涧上
作者：韩淲
朝代：宋

世味嚼蜡尔，临风强吟哦。故人今谁来，门前车马多。招邀忽聚集，款曲成婆娑。齿发我已老，岁月如掷梭。有酒不为饮，奈此好事何。分题咏清趣，但恐俗所呵。吴侯金闺彦，公馀乃相过。欢笑酬座人，时春复清和。濯我涧上泉，因之而啸歌。
吴推官同昌甫诸人饮涧上
作者：韩淲
朝代：宋

世味嚼蜡尔，临风强吟哦。
故人今谁来，门前车马多。
招邀忽聚集，款曲成婆娑。
齿髮我已老，岁月如掷梭。
有酒不为饮，奈此好事何。
分题咏清趣，但恐俗所呵。
吴侯金闺彦，公余乃相过。
欢笑酬座人，时春復清和。
濯我涧上泉，因之而啸歌。
吴推官权永丰
作者：韩淲
朝代：宋

乾封摇落西风起，忽忆故人何处诗。白发居头空自笑，青山到眼望都疑。寻常莲幕知难近，邂逅弦歌岂易为。若见赵舒烦问讯，晚禾方得雨垂垂。
吴推官权永丰
作者：韩淲
朝代：宋

干封摇落西风起，忽忆故人何处诗。
白髮居头空自笑，青山到眼望都疑。
寻常莲幕知难近，邂逅絃歌岂易为。
若见赵舒烦问讯，晚禾方得雨垂垂。
吴澧州兵部挽诗
作者：韩淲
朝代：宋

桂籍传芳两弟兄，才华奕奕尽专城。独跻郎省享高寿，复处祠庭全令名。遗爱梁山初趣召，承恩澧浦晚增荣。如今仁义乡前路，忍送灵车薤露声。
吴澧州兵部挽诗
作者：韩淲
朝代：宋

桂籍传芳两弟兄，才华奕奕尽专城。
独跻郎省享高寿，復处祠庭全令名。
遗爱梁山初趣召，承恩澧浦晚增荣。
如今仁义乡前路，忍送灵车薤露声。
吴雷州挽诗
作者：韩淲
朝代：宋

睦信推潜德，饶封代有成。海康开郡绂，淮甸入廷评。进劄诚良遇，蠲输惜重征。诚斋廉茂荐，尤足动簪缨。冰壶时泛玉，水宿更云庄。捐馆嗟何憾，移庵得所藏。开田期族众，浚港见流长。普济名陂意，南中保卫方。
吴雷州挽诗·其一
作者：韩淲
朝代：宋

睦信推潜德，饶封代有成。海康开郡绂，淮甸入廷评。进劄诚良遇，蠲输惜重征。诚斋廉茂荐，尤足动簪缨。
吴雷州挽诗·其一
作者：韩淲
朝代：宋

睦信推潜德，饶封代有成。
海康开郡绂，淮甸入廷评。
进札诚良遇，蠲输惜重征。
诚斋廉茂荐，尤足动簪缨。
吴雷州挽诗·其二
作者：韩淲
朝代：宋
体裁：五言律诗

冰壶时泛玉，水宿更云庄。捐馆嗟何憾，移庵得所藏。开田期族众，浚港见流长。普济名陂意，南中保卫方。
呈仲至
作者：韩淲
朝代：宋

雪片才飞冬已深，诗家何在索沉吟。轩裳纵好从他意，笔砚虽荒尚此心。细拨炉灰空自处，缓回溪棹合相寻。腊前年后梅多少，愁绝孤山处士林。
呈仲至
作者：韩淲
朝代：宋

雪片纔飞冬已深，诗家何在索沉吟。
轩裳纵好从他意，笔砚虽荒尚此心。
细拨炉灰空自处，缓迴溪棹合相寻。
腊前年后梅多少，愁绝孤山处士林。
呈周南仲推官併呈滕计度贤良
作者：韩淲
朝代：宋

老身泛吴淞，但觉灵岩高。
东风吹桃花，水流亦滔滔。
岂不可扬舲，岂不可受篙。
閒情未舒适，世虑非煎熬。
奇哉又虎丘，眄焉首重搔。
所愧尘埃人，周游鲜此遭。
景胜当领会，识浅泛鬰陶。
只有歌永言，聊以相作劳。
呈周南仲推官并呈滕计度贤良
作者：韩淲
朝代：宋

老身泛吴淞，但觉灵岩高。东风吹桃花，水流亦滔滔。岂不可扬舲，岂不可受篙。閒情未舒适，世虑非煎熬。奇哉又虎丘，眄焉首重搔。所愧尘埃人，周游鲜此遭。景胜当领会，识浅泛郁陶。只有歌永言，聊以相作劳。
呈坐客
作者：韩淲
朝代：宋
体裁：五言律诗

酒在诗情外，诗成酒量中。气清吟奥妙，神受醉朦胧。到手千钟在，回身一笑空。故家人有几，我辈兴无穷。
呈昌甫
作者：韩淲
朝代：宋

白发垂垂访故人，从渠今昔话头新。留连樽酒空搔首，点定书文且放身。见说得泉寻窈窕，每经来路喜嶙峋。谁知赤叶青林外，又见梅花是小春。
呈昌甫
作者：韩淲
朝代：宋

白髮垂垂访故人，从渠今昔话头新。
留连樽酒空搔首，点定书文且放身。
见说得泉寻窈窕，每经来路喜嶙峋。
谁知赤叶青林外，又见梅花是小春。
呈昌甫斯远
作者：韩淲
朝代：宋

二力扶舆去，荒寻何所之。章丘菊已花，章泉梅欲枝。孰不有先友，我乃得旧知。尘鞅懒复整，且分鱼计诗。
呈昌甫斯远
作者：韩淲
朝代：宋

二力扶舆去，荒寻何所之。
章丘菊已花，章泉梅欲枝。
孰不有先友，我乃得旧知。
尘鞅懒復整，且分鱼计诗。
呈晁元默
作者：韩淲
朝代：宋
体裁：七言律诗

九年不见新诗句，闻过名山得胜游。步转高寒灊岳耸，眼明横绝大江流。留连朔雪僧窗夜，邂逅西风客舍秋。当使胸襟更陶写，乘时谈笑上瀛洲。
呈朱卿
作者：韩淲
朝代：宋

谪仙曾昔冠词场，一笑岩花满意芳。月里直攀蟾桂种，风前常惹御炉香。从他凡艳倾城色，本自高名观国光。少为清秋试题品，五云归路鹤天长。弭节高溪又一年，功名终古画凌烟。经筵星拱云霄上，言路风行雨露边。早达未应真勇退，晚成当不负胪传。丛生桂处秋光好，磅礴閒心且醉眠。乘流遇坎过饶阳，不见长安且惜芳。酒到此时瓶欲罄，诗来明月韵偏彊。无端醉里乾坤大，有底吟边岁月忙。一笑渔樵与争席，春风何事不彷徉。
呈朱卿·其一
作者：韩淲
朝代：宋

谪仙曾昔冠词场，一笑岩花满意芳。
月裏直攀蟾桂种，风前常惹御炉香。
从他凡艷倾城色，本自高名观国光。
少为清秋试题品，五云归路鹤天长。
呈朱卿·其一
作者：韩淲
朝代：宋

谪仙曾昔冠词场，一笑岩花满意芳。月里直攀蟾桂种，风前常惹御炉香。从他凡艳倾城色，本自高名观国光。少为清秋试题品，五云归路鹤天长。
呈朱卿·其三
作者：韩淲
朝代：宋

乘流遇坎过饶阳，不见长安且惜芳。
酒到此时瓶欲罄，诗来明月韵偏彊。
无端醉裏干坤大，有底吟边岁月忙。
一笑渔樵与争席，春风何事不彷徉。
呈朱卿·其三
作者：韩淲
朝代：宋

乘流遇坎过饶阳，不见长安且惜芳。酒到此时瓶欲罄，诗来明月韵偏彊。无端醉里乾坤大，有底吟边岁月忙。一笑渔樵与争席，春风何事不彷徉。
呈朱卿·其二
作者：韩淲
朝代：宋
体裁：七言律诗

弭节高溪又一年，功名终古画凌烟。经筵星拱云霄上，言路风行雨露边。早达未应真勇退，晚成当不负胪传。丛生桂处秋光好，磅礴閒心且醉眠。
呈李权郡
作者：韩淲
朝代：宋

涧谷春前已见梅，爱闲能有几人来。香收冷蕊依篁竹，影落孤根琐翠苔。吟动敢因呈和句，酒阑犹记得邻杯。谪仙今在黄堂里，还许寻芳使醉陪。
呈李权郡
作者：韩淲
朝代：宋

涧谷春前已见梅，爱闲能有几人来。
香收冷蘂依篁竹，影落孤根琐翠苔。
吟动敢因呈和句，酒阑犹记得隣杯。
谪仙今在黄堂裏，还许寻芳使醉陪。
呈王十二丈
作者：韩淲
朝代：宋
体裁：七言律诗

三畏堂中一老人，青编黄卷养精神。孜孜为善学时习，兀兀穷年德日新。常以路遥难请益，且于坐下得亲仁。渊哉和靖相传处，多少声名耸搢绅。
呈赵清江
作者：韩淲
朝代：宋

曾得清诗和吾句，江山吴楚每相望。垂头白发萧萧短，到眼青春苒苒长。万里御风游汗漫，一歌此日对沧浪。不须更把论文酒，今是前非枉断肠。
呈赵清江
作者：韩淲
朝代：宋

曾得清诗和吾句，江山吴楚每相望。
垂头白髮萧萧短，到眼青春苒苒长。
万里御风游汗漫，一歌此日对沧浪。
不须更把论文酒，今是前非枉断肠。
周七有诗续至和韵
作者：韩淲
朝代：宋
体裁：五言律诗

净坊成野约，乐地可清论。士以世何贵，佛于人转尊。茫茫空远志，历历任惊魂。连日岩花发，佳哉月下门。
周倅以诗来索翠微堂题因周韵为末后句
作者：韩淲
朝代：宋

翠微分得閒风月，再葺斯堂若画图。
旧观岂专希白有，新题还拟汗青无。
隔林闻杼情何寄，与客携壶景不殊。
山上羣仙司下土，蓬莱归路莫踟蹰。
周倅以诗来索翠微堂题因周韵为末后句
作者：韩淲
朝代：宋

翠微分得閒风月，再葺斯堂若画图。旧观岂专希白有，新题还拟汗青无。隔林闻杼情何寄，与客携壶景不殊。山上群仙司下土，蓬莱归路莫踟蹰。
周六春伯教授四明
作者：韩淲
朝代：宋

簿正麻姑已十年，四明分教合腾骞。
如其推毂须臾尔，便以乘轩岂偶然。
金马玉堂非一士，蓬莱藏室尽羣仙。
儒人本是经纶学，少试羲皇所画编。
周六春伯教授四明
作者：韩淲
朝代：宋

簿正麻姑已十年，四明分教合腾骞。如其推毂须臾尔，便以乘轩岂偶然。金马玉堂非一士，蓬莱藏室尽群仙。儒人本是经纶学，少试羲皇所画编。
周南仲正字挽诗
作者：韩淲
朝代：宋

姑苏台下同杯酒，一旦相从情转亲。才屈自应无近用，时升谁不有通津。避名苦节乾坤大，务道圆机岁月新。我亦推藏山涧曲，细思馀论忍沾巾。
周南仲正字挽诗
作者：韩淲
朝代：宋

姑苏台下同杯酒，一旦相从情转亲。
才屈自应无近用，时升谁不有通津。
避名苦节干坤大，务道圆机岁月新。
我亦推藏山涧曲，细思余论忍沾巾。
周国正约过茶山带湖
作者：韩淲
朝代：宋

青春行乐耳，谁无一林园。
余阴敛宿雨，桃李亦復暄。
坐閒语句到，酒半情意宣。
从容出处易，缅邈聚散难。
记此野城北，望望横灵山。
周国正约过茶山带湖
作者：韩淲
朝代：宋

青春行乐耳，谁无一林园。馀阴敛宿雨，桃李亦复暄。坐閒语句到，酒半情意宣。从容出处易，缅邈聚散难。记此野城北，望望横灵山。
周子静示诗卷
作者：韩淲
朝代：宋

湖山风雨烟霏处，莲叶翻翻百顷宽。我已尘埃无可写，谁将诗卷对之看。蓬莱地近初抟翮，阊阖门开更整冠。此段情怀久寥阔，沉吟犹为洗悲酸。陆羽泉头忻考德，林逋湖面得敦诗。交情未觉非前日，雅道那知又一时。逼塞古今空上下，凄凉人物易推移。申言保社吾何敢，但惜中含屈宋姿。
周子静示诗卷·其一
作者：韩淲
朝代：宋
体裁：七言律诗

湖山风雨烟霏处，莲叶翻翻百顷宽。我已尘埃无可写，谁将诗卷对之看。蓬莱地近初抟翮，阊阖门开更整冠。此段情怀久寥阔，沉吟犹为洗悲酸。
周子静示诗卷·其二
作者：韩淲
朝代：宋
体裁：七言律诗

陆羽泉头忻考德，林逋湖面得敦诗。交情未觉非前日，雅道那知又一时。逼塞古今空上下，凄凉人物易推移。申言保社吾何敢，但惜中含屈宋姿。
周景瑜同杨伯升见过次景瑜所赠伯升韵
作者：韩淲
朝代：宋

风流二士真连璧，乃尔行春到涧滨。小坐纵谈前后事，推贤因数古今人。却思尊酒青灯夕，殊觉头颅白发新。得醉有閒诚可味，此情终不负吾身。
周景瑜同杨伯升见过次景瑜所赠伯升韵
作者：韩淲
朝代：宋

风流二士真连璧，乃尔行春到涧滨。
小坐纵谈前后事，推贤因数古今人。
却思尊酒青灯夕，殊觉头颅白髮新。
得醉有閒诚可味，此情终不负吾身。
周景瑜置酒东园看海棠分韵得上字
作者：韩淲
朝代：宋

春光作花事，领略过溪上。
寒凄风雨余，草树亦舒放。
红深海棠径，蜀锦开步障。
得酒一以醉，幽情为之畅。
主人良好事，举白欣相向。
坐间多豪英，笑倒语弥壮。
归涂踏微潦，满目列青嶂。
顾予何为者，追随生怅望。
周景瑜置酒东园看海棠分韵得上字
作者：韩淲
朝代：宋

春光作花事，领略过溪上。寒凄风雨馀，草树亦舒放。红深海棠径，蜀锦开步障。得酒一以醉，幽情为之畅。主人良好事，举白欣相向。坐间多豪英，笑倒语弥壮。归涂踏微潦，满目列青嶂。顾予何为者，追随生怅望。
周质夫山楹
作者：韩淲
朝代：宋

山楹非市廛，悬解于其表。
灌木固蔽亏，闲云定旋绕。
广厦千万间，一架亦已了。
坐起共炎冷，眠食易昏晓。
偶然屋打头，所处实在小。
鷄鸣近相闻，鸥下復远矫。
尤当沃巵酒，忘却吟思悄。
周质夫山楹
作者：韩淲
朝代：宋

山楹非市廛，悬解于其表。灌木固蔽亏，闲云定旋绕。广厦千万间，一架亦已了。坐起共炎冷，眠食易昏晓。偶然屋打头，所处实在小。鸡鸣近相闻，鸥下复远矫。尤当沃卮酒，忘却吟思悄。
和仲至赠蹈中韵
作者：韩淲
朝代：宋

人非不知我，知之欲何求。钱塘一都会，江湖水悠悠。岂无美少年，亦有杖白头。吾侪出入地，汎乎不系舟。急谋斗升尔，颜面那用羞。忆昔南渡来，衣冠几春秋。世道递升降，人物稀复稠。纡朱怀金者，信足乐辈俦。细思黏鱼竿，家山本田畴。朔风吹眼眵，触事风马牛。且如诗中仙，可以追逐不。
和仲至赠蹈中韵
作者：韩淲
朝代：宋

人非不知我，知之欲何求。
钱塘一都会，江湖水悠悠。
岂无美少年，亦有杖白头。
吾侪出入地，泛乎不繫舟。
急谋斗升尔，颜面那用羞。
忆昔南渡来，衣冠几春秋。
世道递升降，人物稀復稠。
纡朱怀金者，信足乐辈俦。
细思黏鱼竿，家山本田畴。
朔风吹眼眵，触事风马牛。
且如诗中仙，可以追逐不。
和仲达雪诗
作者：韩淲
朝代：宋

屋上未融寒尚力，山头微积冻难开。
照窗浑似月侵夜，落酒只疑酥满杯。
䔩䔩剡溪粘短棹，重重庾岭压疎梅。
新诗韵度慰岑寂，仰叹吾人殊有才。
和仲达雪诗
作者：韩淲
朝代：宋

屋上未融寒尚力，山头微积冻难开。照窗浑似月侵夜，落酒只疑酥满杯。蔌蔌剡溪粘短棹，重重庾岭压疏梅。新诗韵度慰岑寂，仰叹吾人殊有才。
和伯辉去岁所寄兼怀曾君锡左司
作者：韩淲
朝代：宋

山扃竹林居，神情为之凝。泉仙墨妙挥，特令人眼明。是岂有心哉，亦匪不平鸣。其仙今如何，帝所振金声。枕曲刘伯伦，漱石孙子荆。既言委陆沉，颇谓乃峥嵘。放身尝一游，面势既经营。极知天下士，不但同年生。襟期两嘉尚，岁月有馀情。我亦老宾客，祇欲身中清。槁项秃发矣，空吟泽畔行。
和伯辉去岁所寄兼怀曾君锡左司
作者：韩淲
朝代：宋

山扃竹林居，神情为之凝。
泉仙墨妙挥，特令人眼明。
是岂有心哉，亦匪不平鸣。
其仙今如何，帝所振金声。
枕麯刘伯伦，潄石孙子荆。
既言委陆沉，颇谓乃峥嵘。
放身尝一游，面势既经营。
极知天下士，不但同年生。
襟期两嘉尚，岁月有余情。
我亦老宾客，祇欲身中清。
槁项秃髮矣，空吟泽畔行。
和元立使君起字
作者：韩淲
朝代：宋
体裁：古风

敢为蚍蜉憾，谩作蒹葭倚。荒唐北溟鱼，怪诞南柯蚁。朗吟韵已分，更酌盏可洗。挥手问黄山，夜半笙鹤起。
和净字
作者：韩淲
朝代：宋

悠悠俱幻境，起灭要人认。相从一转语，老懒且求静。禽鸟亦何情，草木有本性。底用诗自鸣，幽禅了真净。
和凈字
作者：韩淲
朝代：宋

悠悠俱幻境，起灭要人认。
相从一转语，老懒且求静。
禽鸟亦何情，草木有本性。
底用诗自鸣，幽禅了真凈。
和卿赠别次韵答之
作者：韩淲
朝代：宋
体裁：五言律诗

两岸春风暖，山花水喷泉。归期虽较晚，行乐肯输先。来燕知犹未，宾鸿信欲遄。故人诗送我，吟思满江天。
和周次公
作者：韩淲
朝代：宋
体裁：古风

坐卧一榻殊执热，到手清言解烦结。是谁所作疑弹丸，定自不凡如玉洁。昨夕之夕饮固多，今日之日调则别。山园空琐楚台风，水路犹思剡溪雪。须知野老本忧深，何事骚人更愁绝。题舆倒载真世贤，伯仁可与智者说。
和周次公韵
作者：韩淲
朝代：宋
体裁：七言律诗

籍籍春山德养尊，风行水上自成文。饱谙世故时高枕，强对交情日置樽。健句如君宁有谓，和篇于我愧无闻。敢言暑退秋生后，静夜来敲月下门。
和周次公韵
作者：韩淲
朝代：宋

老于流俗尚何颜，欢喜新凉得此閒。政自可人诗更好，每逢觞酌不知还。武夷仙客话尊前，转觉相忘失醉眠。诗眼文心既如许，古今才调岂徒然。
和周次公韵·其一
作者：韩淲
朝代：宋
体裁：七言绝句

老于流俗尚何颜，欢喜新凉得此閒。政自可人诗更好，每逢觞酌不知还。
和周次公韵·其二
作者：韩淲
朝代：宋
体裁：七言绝句

武夷仙客话尊前，转觉相忘失醉眠。诗眼文心既如许，古今才调岂徒然。
和壁间林文节公韵
作者：韩淲
朝代：宋
体裁：古风

浴溪桥上山岝崿，直下流波寒未涸。只宜墨客寄幽閒，不许行人动离索。草木黄落已变衰，晚风吹霜白云归。清晖如斯耿独立，何处翩翩鸥鹭飞。
和天字
作者：韩淲
朝代：宋
体裁：古风

岁晚营寒事，峥嵘穷腊前。云山一败裘，百种不敢先。游于物之初，更尚我所贤。彼哉野马尘，从渠舞瓮天。
和子仁
作者：韩淲
朝代：宋

古达多从隐，巢由复卞随。既拚身似叶，何藉命如丝。世道无庸憾，人生有不为。深山穷谷里，莫负酒盈卮。
和子仁
作者：韩淲
朝代：宋

古达多从隠，巢由復卞随。
既拚身似叶，何藉命如丝。
世道无庸憾，人生有不为。
深山穷谷裏，莫负酒盈巵。
和孟五十六韵
作者：韩淲
朝代：宋
体裁：五言律诗

沙净水争流，舆篮呼渡幽。酒行因缱绻，诗到得夷犹。盛日腾高步，飞云裂醉眸。江山无尽藏，楚尾又吴头。
和宇字
作者：韩淲
朝代：宋

人家翠微深，林空响机杼。烟收片月出，霜气袭衡宇。追随赖陶写，领略道情素。寻我涧谷中，更入春山去。
和宇字
作者：韩淲
朝代：宋

人家翠微深，林空响机杼。
烟收片月出，霜气袭衡宇。
追随頼陶写，领畧道情素。
寻我涧谷中，更入春山去。
和尹一韵
作者：韩淲
朝代：宋
体裁：古风

何处寻吾诗，梅横修竹色。搔头入混茫，挥手谢偪侧。陶然漫饮趣，卓矣要笔力。冰溪最高地，不可不造极。
和履道出会宗伯回访赵晏叟
作者：韩淲
朝代：宋

山行仍野次，零落数家村。积雨浮秧把，随风护笋根。去来应自喜，将送与谁论。寝饭朝昏处，翛然付五言。江山迎世父，芒种夏将深。家道修遗事，人生怀好音。衰荣元自古，雅俗况居今。归兴寻幽隐，柴门月色侵。
和履道出会宗伯回访赵晏叟·其一
作者：韩淲
朝代：宋
体裁：五言律诗

山行仍野次，零落数家村。积雨浮秧把，随风护笋根。去来应自喜，将送与谁论。寝饭朝昏处，翛然付五言。
和履道出会宗伯回访赵晏叟·其二
作者：韩淲
朝代：宋

江山迎世父，芒种夏将深。家道修遗事，人生怀好音。衰荣元自古，雅俗况居今。归兴寻幽隐，柴门月色侵。
和履道出会宗伯回访赵晏叟·其二
作者：韩淲
朝代：宋

江山迎世父，芒种夏将深。
家道修遗事，人生怀好音。
衰荣元自古，雅俗况居今。
归兴寻幽隠，柴门月色侵。
和张祐孤山寺诗
作者：韩淲
朝代：宋
体裁：五言律诗

岚光涌翠岑，寺影照波心。风月明春晓，云霞起夕阴。两山幽草合，中道绿杨深。谁与寻诗句，空怀处士林。
和推官
作者：韩淲
朝代：宋

雨馀千里得安眠，凉翼条苗绿满川。郡幕有贤时自熟，不劳水利问农田。文字工夫胜镂冰，眼边犹信耳边声。暗中摸索曹刘在，尝鼎酸咸不待烹。乘凉一雨过城扉，促膝应看玉屑飞。名下无虚真雅士，清谈可饱弗忧饥。云连山色晚青苍，雨激平畴土气香。清入断畦才汩没，黄流别港又瀰茫。得诗得雨百忧宽，散发林间久不冠。读尽名章转搔首，静看檐溜落惊湍。
和推官·其一
作者：韩淲
朝代：宋

雨余千里得安眠，凉翼条苗绿满川。
郡幕有贤时自熟，不劳水利问农田。
和推官·其一
作者：韩淲
朝代：宋

雨馀千里得安眠，凉翼条苗绿满川。郡幕有贤时自熟，不劳水利问农田。
和推官·其三
作者：韩淲
朝代：宋
体裁：七言绝句

乘凉一雨过城扉，促膝应看玉屑飞。名下无虚真雅士，清谈可饱弗忧饥。
和推官·其二
作者：韩淲
朝代：宋
体裁：七言绝句

文字工夫胜镂冰，眼边犹信耳边声。暗中摸索曹刘在，尝鼎酸咸不待烹。
和推官·其五
作者：韩淲
朝代：宋

得诗得雨百忧宽，散发林间久不冠。读尽名章转搔首，静看檐溜落惊湍。
和推官·其五
作者：韩淲
朝代：宋

得诗得雨百忧宽，散髮林间久不冠。
读尽名章转搔首，静看檐溜落惊湍。
和推官·其四
作者：韩淲
朝代：宋

云连山色晚青苍，雨激平畴土气香。清入断畦才汩没，黄流别港又瀰茫。
和推官·其四
作者：韩淲
朝代：宋

云连山色晚青苍，雨激平畴土气香。
清入断畦纔汩没，黄流别港又瀰茫。
和教授诗
作者：韩淲
朝代：宋

边韶经笥任嘲眠，底用回澜障百川。系马堂阶官独冷，秋来应喜雨公田。暑天常欲踏层冰，未雨低垂气不胜。田里三农那可旱，闾阎万灶信如烹。诗筒剥啄入幽扉，到手令人喜欲飞。多谢清骚涤尘虑，不惟高泽救时饥。三曾三孔久凄凉，百世空闻书传香。人物江西初未远，定寻坠绪接茫茫。学海波翻笔底宽，逢辰当不负巍冠。只今得句因时雨，才思何妨若涌湍。
和教授诗·其一
作者：韩淲
朝代：宋

边韶经笥任嘲眠，底用回澜障百川。系马堂阶官独冷，秋来应喜雨公田。
和教授诗·其一
作者：韩淲
朝代：宋

边韶经笥任嘲眠，底用回澜障百川。
繫马堂阶官独冷，秋来应喜雨公田。
和教授诗·其三
作者：韩淲
朝代：宋
体裁：七言绝句

诗筒剥啄入幽扉，到手令人喜欲飞。多谢清骚涤尘虑，不惟高泽救时饥。
和教授诗·其二
作者：韩淲
朝代：宋

暑天常欲踏层冰，未雨低垂气不胜。田里三农那可旱，闾阎万灶信如烹。
和教授诗·其二
作者：韩淲
朝代：宋

暑天常欲踏层冰，未雨低垂气不胜。
田里三农那可旱，闾阎万竈信如烹。
和教授诗·其五
作者：韩淲
朝代：宋
体裁：七言绝句

学海波翻笔底宽，逢辰当不负巍冠。只今得句因时雨，才思何妨若涌湍。
和教授诗·其四
作者：韩淲
朝代：宋
体裁：七言绝句

三曾三孔久凄凉，百世空闻书传香。人物江西初未远，定寻坠绪接茫茫。
和昌甫
作者：韩淲
朝代：宋

水南上郭荒凉甚，犹有西轩两首诗。沙草犊鸥眠动处，当时识赏孰能追。涧曲山隈借竹轩，轩虽非旧有前言。断碑零落犹能打，此意微茫仅复存。人言君方君但方，吕诗尤足照僧房。只今尹记畴能问，我辈怀贤未可忘。才见云游又打包，何时月下把门敲。相思白发空千丈，坐对烟林滴露梢。行欲方而智欲圆，河东车说已居前。先方之喻斯为美，只恐圆成又不便。
和昌甫
作者：韩淲
朝代：宋

相望隔异县，但愿加餐饭。
悠悠鸡唱晨，寂寂钟鸣晚。
是中或欣佳，聊以寄颓懒。
有时得片言，经旬答寸简。
会当固穷斋，汲井为洗琖。
和昌甫
作者：韩淲
朝代：宋

相望隔异县，但愿加餐饭。悠悠鸡唱晨，寂寂钟鸣晚。是中或欣佳，聊以寄颓懒。有时得片言，经旬答寸简。会当固穷斋，汲井为洗盏。
和昌甫
作者：韩淲
朝代：宋

行尽田家与酒家，书窗薝卜见新花。风流一老来何处，不许閒人作话夸。云绕蹊间水满豅，豅中来往少能同。溪头系得扁舟在，更约乘流载短篷。
和昌甫·其一
作者：韩淲
朝代：宋
体裁：七言绝句

水南上郭荒凉甚，犹有西轩两首诗。沙草犊鸥眠动处，当时识赏孰能追。
和昌甫·其一
作者：韩淲
朝代：宋
体裁：七言绝句

行尽田家与酒家，书窗薝卜见新花。风流一老来何处，不许閒人作话夸。
和昌甫·其三
作者：韩淲
朝代：宋
体裁：七言绝句

人言君方君但方，吕诗尤足照僧房。只今尹记畴能问，我辈怀贤未可忘。
和昌甫·其二
作者：韩淲
朝代：宋

云绕蹊间水满豅，豅中来往少能同。溪头系得扁舟在，更约乘流载短篷。
和昌甫·其二
作者：韩淲
朝代：宋

云遶蹊间水满豅，豅中来往少能同。
溪头繫得扁舟在，更约乘流载短篷。
和昌甫·其二
作者：韩淲
朝代：宋

涧曲山隈借竹轩，轩虽非旧有前言。断碑零落犹能打，此意微茫仅复存。
和昌甫·其二
作者：韩淲
朝代：宋

涧曲山隈借竹轩，轩虽非旧有前言。
断碑零落犹能打，此意微茫仅復存。
和昌甫·其五
作者：韩淲
朝代：宋
体裁：七言绝句

行欲方而智欲圆，河东车说已居前。先方之喻斯为美，只恐圆成又不便。
和昌甫·其四
作者：韩淲
朝代：宋

才见云游又打包，何时月下把门敲。相思白发空千丈，坐对烟林滴露梢。
和昌甫·其四
作者：韩淲
朝代：宋

才见云游又打包，何时月下把门敲。
相思白髮空千丈，坐对烟林滴露梢。
和昌甫寄衡州赵推官韵
作者：韩淲
朝代：宋

遥遥石鼓是衡阳，想见山长水更长。世道只知天广大，文章徒与日争光。飘零交友难重数，偪塞閒愁懒寄将。谁复汎莲依簜节，好扶时运际明昌。
和昌甫寄衡州赵推官韵
作者：韩淲
朝代：宋

遥遥石鼓是衡阳，想见山长水更长。
世道只知天广大，文章徒与日争光。
飘零交友难重数，偪塞閒愁懒寄将。
谁復泛莲依簜节，好扶时运际明昌。
和昌甫梦中见寄
作者：韩淲
朝代：宋

高人山枕晓，何必问钧天。
自觉无他梦，谁言有此篇。
交游疑是熟，时序亦非便。
寒食蘧蘧裏，清江忆钓鳊。
和昌甫梦中见寄
作者：韩淲
朝代：宋

高人山枕晓，何必问钧天。自觉无他梦，谁言有此篇。交游疑是熟，时序亦非便。寒食蘧蘧里，清江忆钓鳊。
和昌甫竹句
作者：韩淲
朝代：宋

竹隐泠泠屋数椽，做成清尚得如然。山村底处无丛薄，我独因人以赋焉。章泉兄弟旧新庐，子舍高低不远欤。篱槿池莲映林竹，款门犹是可容余。城郭虽多总不如，瑞峰山净竹应舒。纷拿肉食红尘热，缓步那言可当车。僧寺本来能脱俗，水南逼市漫成竿。台喧地污要除扫，禅月当年真可安。绝岸沿流翠碧洲，烟枝露叶落还抽。输他荒阔无人管，拟待烦君一笔收。山囿遥遥合世官，事嗟成往尚何观。新知益比故知少，纵有竹林无复欢。苍筤亭种千竿竹，三十年前此地家。野水纵横旧时涧，客来犹得共瓜茶。
和昌甫竹句·其一
作者：韩淲
朝代：宋

竹隐泠泠屋数椽，做成清尚得如然。山村底处无丛薄，我独因人以赋焉。
和昌甫竹句·其一
作者：韩淲
朝代：宋

竹隠泠泠屋数椽，做成清尚得如然。
山村底处无丛薄，我独因人以赋焉。
和昌甫竹句·其七
作者：韩淲
朝代：宋
体裁：七言绝句

苍筤亭种千竿竹，三十年前此地家。野水纵横旧时涧，客来犹得共瓜茶。
和昌甫竹句·其三
作者：韩淲
朝代：宋

城郭虽多总不如，瑞峰山净竹应舒。纷拿肉食红尘热，缓步那言可当车。
和昌甫竹句·其三
作者：韩淲
朝代：宋

城郭虽多总不如，瑞峰山凈竹应舒。
纷拏肉食红尘热，缓步那言可当车。
和昌甫竹句·其二
作者：韩淲
朝代：宋
体裁：七言绝句

章泉兄弟旧新庐，子舍高低不远欤。篱槿池莲映林竹，款门犹是可容余。
和昌甫竹句·其五
作者：韩淲
朝代：宋
体裁：七言绝句

绝岸沿流翠碧洲，烟枝露叶落还抽。输他荒阔无人管，拟待烦君一笔收。
和昌甫竹句·其六
作者：韩淲
朝代：宋

山囿遥遥合世官，事嗟成往尚何观。新知益比故知少，纵有竹林无复欢。
和昌甫竹句·其六
作者：韩淲
朝代：宋

山囿遥遥合世官，事嗟成往尚何观。
新知益比故知少，纵有竹林无復欢。
和昌甫竹句·其四
作者：韩淲
朝代：宋
体裁：七言绝句

僧寺本来能脱俗，水南逼市漫成竿。台喧地污要除扫，禅月当年真可安。
和昌甫见寄
作者：韩淲
朝代：宋
体裁：七言律诗

岁晚溪南见旧游，归舆常恨莫能留。不堪别去人还远，犹幸诗来路匪修。野外梅生花气动，门前冰拆水声流。相思清梦章泉上，尽道才名光更优。
和昌甫韵
作者：韩淲
朝代：宋
体裁：七言律诗

云松雪竹野梅南，敢谓岁寒之友三。难弟难兄更佳句，閒人閒客漫游谈。朅来城郭如缘会，依旧山林属饱参。我已行缠打包笠，故家文物待重探。
和李倅
作者：韩淲
朝代：宋

菊花虽已过重阳，犹有余英可荐觞。
黄白浅深知几种，要闻高论试平章。
和李倅
作者：韩淲
朝代：宋

菊花虽已过重阳，犹有馀英可荐觞。黄白浅深知几种，要闻高论试平章。
和校官
作者：韩淲
朝代：宋

识赏调固佳，咏叹心愈转。载吟复载啸，我亦为之衍。至味寄和平，浮辞谢雕篆。因思交断金，是必德胜琏。方来二三友，往往钱万选。主人好事者，托兴每不浅。坐令浣花翁，索酒望云巘。淋漓颠倒间，感旧或未免。薰风吹壶觞，落日照盘馔。沟流水声远，虑淡物自遣。
和校官
作者：韩淲
朝代：宋

识赏调固佳，咏嘆心愈转。
载吟復载啸，我亦为之衍。
至味寄和平，浮辞谢雕篆。
因思交断金，是必德胜琏。
方来二三友，往往钱万选。
主人好事者，託兴每不浅。
坐令浣花翁，索酒望云巘。
淋漓颠倒间，感旧或未免。
熏风吹壶觞，落日照盘馔。
沟流水声远，虑淡物自遣。
和校官韵
作者：韩淲
朝代：宋
体裁：七言律诗

登山临水本何为，又近橙黄橘绿时。固是秋来多兴尔，岂非月上一中之。卧碑野处台前字，断壁山民阁上诗。今古风流要人物，可容吟啸不伸眉。
和民瞻所寄
作者：韩淲
朝代：宋

老觉从游易寂寥，梦思江海耿寒宵。元来冉冉乾坤里，大抵悠悠岁月飘。南北一峰高可仰，东西二馆隐谁招。园居好在带湖水，冰雪春须积渐消。
和民瞻所寄
作者：韩淲
朝代：宋

老觉从游易寂寥，梦思江海耿寒宵。
元来冉冉干坤裏，大抵悠悠岁月飘。
南北一峰高可仰，东西二馆隠谁招。
园居好在带湖水，冰雪春须积渐消。
和江文通拟休上人诗韵
作者：韩淲
朝代：宋

日夕北风起，叩角何悲哉。所思不可见，只有飞雪来。林声方凄冽，溪光正徘徊。短衣挽莫前，匣镜那忍开。空对翠屏晚，寒云绕南台。茶灶煴宿火，禅龛拂新埃。江东忆李白，今古同此怀。
和江文通拟休上人诗韵
作者：韩淲
朝代：宋

日夕北风起，叩角何悲哉。
所思不可见，只有飞雪来。
林声方凄冽，溪光正徘徊。
短衣挽莫前，匣镜那忍开。
空对翠屏晚，寒云遶南台。
茶竈熅宿火，禅龛拂新埃。
江东忆李白，今古同此怀。
和清字
作者：韩淲
朝代：宋
体裁：古风

心亲相往来，岂计酒浊清。水南有茅屋，桥北是山城。烟霜忽雨晴，云风催雪明。抚觥既已醉，回薄万古情。
和答施教授
作者：韩淲
朝代：宋

冷斋着我巽庵主，惜取禅心与法身。
赢得閒官弄文字，岂容余事乱吾真。
永嘉见说多前辈，归去要知必有邻。
野客灵山相邂逅，他年拈起话还新。
和答施教授
作者：韩淲
朝代：宋

冷斋著我巽庵主，惜取禅心与法身。赢得閒官弄文字，岂容馀事乱吾真。永嘉见说多前辈，归去要知必有邻。野客灵山相邂逅，他年拈起话还新。
和赵路分
作者：韩淲
朝代：宋
体裁：七言绝句

雪云寒事正多风，诗与山阴兴颇同。万境纵陈浑不理，老身只是愿时丰。
和韵
作者：韩淲
朝代：宋

不是伤春著句迟，似醒犹困欲晴时。从他野草閒花见，已自雄蜂雌蝶知。酴醾一架煖争开，投老看花得几回。兴以芳时寻醉去，诗从永日送香来。
和韵
作者：韩淲
朝代：宋

珍重骚人和言句，玉缸真若映瓷罂。海棠红点春风里，更约相从酒数行。春来常苦少晴阳，纵有幽花未肯芳。不是骚人催唤醒，煖风迟日也无香。
和韵
作者：韩淲
朝代：宋

老怀相别易依依，世变纷然是与非。纵得斗升聊复尔，便能尺寸竟何归。涧横流水桃花过，路绕他山柳絮飞。莫叹征车我奔走，京尘应不到幽扉。
和韵
作者：韩淲
朝代：宋

老怀相别易依依，世变纷然是与非。
纵得斗升聊復尔，便能尺寸竟何归。
涧横流水桃花过，路遶他山柳絮飞。
莫嘆征车我奔走，京尘应不到幽扉。
和韵·其一
作者：韩淲
朝代：宋
体裁：五言律诗

一笑过浮梁，留连度隙光。君当思大耐，我已老苍筤。只恐心情短，须教兴寄长。酒从诗自好，分韵记禅房。
和韵·其一
作者：韩淲
朝代：宋

不是伤春着句迟，似醒犹困欲晴时。
从他野草閒花见，已自雄蜂雌蝶知。
和韵·其一
作者：韩淲
朝代：宋

不是伤春著句迟，似醒犹困欲晴时。从他野草閒花见，已自雄蜂雌蝶知。
和韵·其一
作者：韩淲
朝代：宋

珍重骚人和言句，玉缸真若映瓷罂。
海棠红点春风裏，更约相从酒数行。
和韵·其一
作者：韩淲
朝代：宋

珍重骚人和言句，玉缸真若映瓷罂。海棠红点春风里，更约相从酒数行。
和韵·其三
作者：韩淲
朝代：宋
体裁：古风

人生本无情，掩苒受风竹。徒亲笔砚劳，造作漫盈轴。宾亲偶成集，禅榻不待速。清欢虽与同，极则岂见独。坐中憎点头，任彼屐满屋。
和韵·其二
作者：韩淲
朝代：宋

春来常苦少晴阳，纵有幽花未肯芳。
不是骚人催唤醒，暖风迟日也无香。
和韵·其二
作者：韩淲
朝代：宋

春来常苦少晴阳，纵有幽花未肯芳。不是骚人催唤醒，煖风迟日也无香。
和韵·其二
作者：韩淲
朝代：宋
体裁：古风

酒亦关何事，片片流仙霞。用之涤肺肝，相与成诗家。一酌且濡唇，再酌深到花。持杯两相笑，吟哦入幽遐。笔落岂知醉，何者是生涯。
和韵·其二
作者：韩淲
朝代：宋

酒亦关何事，片片流仙霞。用之涤肺肝，相与成诗家。一酌且濡唇，再酌深到花。持杯两相笑，吟哦入幽遐。笔落岂知醉，何者是生涯。人生本无情，掩苒受风竹。徒亲笔砚劳，造作漫盈轴。宾亲偶成集，禅榻不待速。清欢虽与同，极则岂见独。坐中憎点头，任彼屐满屋。
和韵·其二
作者：韩淲
朝代：宋

酴醾一架煖争开，投老看花得几回。兴以芳时寻醉去，诗从永日送香来。
和韵·其二
作者：韩淲
朝代：宋

酴醿一架暖争开，投老看花得几回。
兴以芳时寻醉去，诗从永日送香来。
和韵沙坑
作者：韩淲
朝代：宋
体裁：七言律诗

交游閒处可忘年，寒日江村西稻田。城郭喜离墟市外，人家犹在石岩边。诗翁言句非嗟若，墨客心情岂舍旃。我亦沙坑旧酬唱，掩关空抱白云眠。
和韵紫芝留句寄之
作者：韩淲
朝代：宋
体裁：五言律诗

一柱观能好，臞仙须讨寻。从渠有丘壑，何处没山林。乍惜灵舒试，或矜庄可吟。飒然秋气冷，清梦水之心。
和韵赵十
作者：韩淲
朝代：宋

能为博山游，想度丁公岭。风乎两岩幽，泉石景逾静。人谁无雅识，每每痼俗境。书传所兴起，更复史集订。于其游息间，趣味必隽永。如君英妙年，宦达在俄顷。因问知好修，何事不加省。里居得往还，时亦具果茗。诗来予和女，老意转苏醒。
和韵赵十
作者：韩淲
朝代：宋

能为博山游，想度丁公岭。
风乎两岩幽，泉石景逾静。
人谁无雅识，每每痼俗境。
书传所兴起，更復史集订。
于其游息间，趣味必隽永。
如君英妙年，宦达在俄顷。
因问知好修，何事不加省。
里居得往还，时亦具果茗。
诗来予和女，老意转苏醒。
和黄子功壁间伯皋次公韵
作者：韩淲
朝代：宋

天地一息大鹏风，未信逍遥尺鴳同。彼此衰荣无定在，人生元自不匆匆。转觉心情事事疏，题诗常是懒能书。相将又见西风起，尚喜携琴到处居。
和黄子功壁间伯皋次公韵·其一
作者：韩淲
朝代：宋

天地一息大鹏风，未信逍遥尺鴳同。彼此衰荣无定在，人生元自不匆匆。
和黄子功壁间伯皋次公韵·其一
作者：韩淲
朝代：宋

天地一息大鹏风，未信逍遥尺鷃同。
彼此衰荣无定在，人生元自不匆匆。
和黄子功壁间伯皋次公韵·其二
作者：韩淲
朝代：宋

转觉心情事事疎，题诗常是懒能书。
相将又见西风起，尚喜携琴到处居。
和黄子功壁间伯皋次公韵·其二
作者：韩淲
朝代：宋

转觉心情事事疏，题诗常是懒能书。相将又见西风起，尚喜携琴到处居。
和黄靖州适轩韵
作者：韩淲
朝代：宋
体裁：七言律诗

山中轩槛几经秋，谁得如公肯自由。既把旌旄开两镇，且因香火奉真游。消磨景色棋成趣，排遣功名醉不忧。此话尽教儿辈觉，人生凡事岂难求。
咏海棠
作者：韩淲
朝代：宋

撩乱蒙笼黯淡中，海棠收叶尚藏红。燕支肯负匀妆浅，翡翠何贪剪刻工。酒病未苏还懊恼，春愁才解易怔忡。流芳催得年华老，又见啼莺转小丛。
咏海棠
作者：韩淲
朝代：宋

撩乱蒙笼黯淡中，海棠收叶尚藏红。
燕支肯负匀粧浅，翡翠何贪剪刻工。
酒病未苏还懊恼，春愁纔解易怔忡。
流芳催得年华老，又见啼鶑转小丛。
咏陶弘景
作者：韩淲
朝代：宋

山中宰相陶隐居，所注本草将何如。更题真诰作神遇，佳梦是实宁非虚。人生形神为干躯，心欲造设气乘除。瞬息变幻争夺途，入山何难可踌躇。玉波流烟照林庐，岚影爽气归衣袪。晏起早卧食息馀，三景九道回八区。一再传其坐忘欤，俛仰今昔多忧虞。荣名中人天机浅，言与不言养恬愉。
咏陶弘景
作者：韩淲
朝代：宋

山中宰相陶隠居，所注本草将何如。
更题真诰作神遇，佳梦是实宁非虚。
人生形神为干躯，心欲造设气乘除。
瞬息变幻争夺途，入山何难可踌躇。
玉波流烟照林庐，岚影爽气归衣袪。
晏起早卧食息余，三景九道回八区。
一再传其坐忘欤，俛仰今昔多忧虞。
荣名中人天机浅，言与不言养恬愉。
哭吕三
作者：韩淲
朝代：宋

东南驻跸地，近岁少狂言。谁谓长江上，又招迁客魂。归由徐稚舍，莽附阮孚墦。寒日松风起，妻儿独泪痕。
哭吕三
作者：韩淲
朝代：宋

东南驻驆地，近岁少狂言。
谁谓长江上，又招迁客魂。
归由徐穉舍，莽附阮孚墦。
寒日松风起，妻儿独泪痕。
哭徐大彦章
作者：韩淲
朝代：宋

翻阅前言力着书，暮年尤惜日之余。
倦从科第于荣宦，静养声明只燕居。
落落溪山空尔许，悠悠天地復何如。
伤嗟平昔琴尊地，常似亲承教载初。
哭徐大彦章
作者：韩淲
朝代：宋

翻阅前言力著书，暮年尤惜日之馀。倦从科第于荣宦，静养声明只燕居。落落溪山空尔许，悠悠天地复何如。伤嗟平昔琴尊地，常似亲承教载初。
哭徐子融
作者：韩淲
朝代：宋

胆气粗而硬脊梁，茅斋寂寞未云荒。自知友道无同异，共仰师门有在亡。遣世尚能生卜地，安时应许老耕桑。一琴一剑山枫外，云影吹空白月光。
哭徐子融
作者：韩淲
朝代：宋

胆气麤而硬脊梁，茅斋寂寞未云荒。
自知友道无同异，共仰师门有在亡。
遣世尚能生卜地，安时应许老耕桑。
一琴一剑山枫外，云影吹空白月光。
哭斯远
作者：韩淲
朝代：宋
体裁：五言律诗

彤庭将赐第，疾病已缠之。药裹自无及，朝衣谁为披。识高空宛转，意广竟参差。只有章泉叟，与渠收旧诗。
哭方伯谟
作者：韩淲
朝代：宋

平昔意翛然，闲吟肯自贤。
贫应闻苦节，学亦得心传。
路滑籍溪上，草深云谷前。
何时奠鷄酒，为滴到重泉。
哭方伯谟
作者：韩淲
朝代：宋

平昔意翛然，闲吟肯自贤。贫应闻苦节，学亦得心传。路滑籍溪上，草深云谷前。何时奠鸡酒，为滴到重泉。
哭潘恭叔宣干
作者：韩淲
朝代：宋
体裁：五言律诗

怜我山之涧，高轩昔再过。人生倏长往，天意竟如何。德学知能绍，儒言信不磨。春风青宿草，宰上想坡陀。
哭赵子夷县丞二首
作者：韩淲
朝代：宋

海内宗盟盛，振振乃好修。伤心终契阔，回首近从游。才学年方壮，声猷志未休。人琴遽如许，歌罢玉溪流。病阻躬临穴，慇勤寄此哀。严霜著松柏，寒日转蒿莱。千雨应俱集，一诗惭匪才。致刍徐赵在，亦足慰泉台。
哭赵子夷县丞二首·其一
作者：韩淲
朝代：宋
体裁：五言律诗

海内宗盟盛，振振乃好修。伤心终契阔，回首近从游。才学年方壮，声猷志未休。人琴遽如许，歌罢玉溪流。
哭赵子夷县丞二首·其二
作者：韩淲
朝代：宋

病阻躬临穴，慇勤寄此哀。严霜著松柏，寒日转蒿莱。千雨应俱集，一诗惭匪才。致刍徐赵在，亦足慰泉台。
哭赵子夷县丞二首·其二
作者：韩淲
朝代：宋

病阻躬临穴，慇懃寄此哀。
严霜着松柏，寒日转蒿莱。
千雨应俱集，一诗惭匪才。
致刍徐赵在，亦足慰泉台。
喜成季登科
作者：韩淲
朝代：宋

一门三昆季，六载两科名。
士无速化涂，唱第聊代耕。
或里选举首，或贤关驰声。
落笔便离伦，鼓箧皆中程。
煌煌艺祖业，中兴费经营。
东南将百年，杂沓几公卿。
事业固辉赫，议论时纵横。
如君英妙姿，文采玉溪生。
膴仕既得路，壶酒为我倾。
春晴飞残花，绿叶随树成。
岂无好风景，黄鸟枝上鸣。
吟亦不必和，醉亦不必醒。
宿雨喜新涨，浮云卷虚明。
喜成季登科
作者：韩淲
朝代：宋

一门三昆季，六载两科名。士无速化涂，唱第聊代耕。或里选举首，或贤关驰声。落笔便离伦，鼓箧皆中程。煌煌艺祖业，中兴费经营。东南将百年，杂遝几公卿。事业固辉赫，议论时纵横。如君英妙姿，文采玉溪生。膴仕既得路，壶酒为我倾。春晴飞残花，绿叶随树成。岂无好风景，黄鸟枝上鸣。吟亦不必和，醉亦不必醒。宿雨喜新涨，浮云卷虚明。
喜晴
作者：韩淲
朝代：宋
体裁：七言绝句

喜晴方且启柴门，忽有人来倒一樽。只道久閒常荡荡，不知小醉已昏昏。
喜晴
作者：韩淲
朝代：宋
体裁：古风

积日困秋雨，晓起天开明。披轩纳晴光，树影当阶横。遥闻玄蝉急，忽见翠羽轻。整衣聚足坐，似觉天籁清。身形百年尔，衣食苦强营。运化有理道，超然得此生。
喜见莼丝
作者：韩淲
朝代：宋

一杯浊酒下莼丝，不负东吴薄宦期。安得林逋同隐约，尚凭张翰写心思。人间美恶吾能会，物外清閒世莫知。更待西风小摇落，鲈羹盐豉转相宜。
喜见莼丝
作者：韩淲
朝代：宋

一杯浊酒下莼丝，不负东吴薄宦期。
安得林逋同隠约，尚凭张翰写心思。
人间美恶吾能会，物外清閒世莫知。
更待西风小摇落，鲈羹盐豉转相宜。
喜赵十访昌甫
作者：韩淲
朝代：宋

君再到章泉，我愧未能往。
玉田金仙路，熏风满林荡。
殷勤好寄声，不必论识赏。
药饵何关心，茶瓜姑抵掌。
村虚晓雾昏，山危夜泉响。
翁弟亦皤然，梅天苗更长。
喜赵十访昌甫
作者：韩淲
朝代：宋

君再到章泉，我愧未能往。玉田金仙路，薰风满林荡。殷勤好寄声，不必论识赏。药饵何关心，茶瓜姑抵掌。村虚晓雾昏，山危夜泉响。翁弟亦皤然，梅天苗更长。